open-index/open-wikipedia-markdown huggingface dataset:
സനൽ കുമാർ ശശിധരൻ

ഒരു മലയാളചലച്ചിത്രസംവിധായകനും, കവിയുമാണ് **സനൽ കുമാർ ശശിധരൻ**.

## ജീവിതരേഖ
1977 ഏപ്രിൽ 8-നു തിരുവനന്തപുരത്തെ പെരുംകടവിളയിലാണു സനൽ ജനിച്ചത്. അച്ഛൻ ശശിധരൻ, അമ്മ സരോജം. ജന്തുശാസ്ത്രത്തിലും, നിയമത്തിലും ബിരുദം നേടിയ ശേഷം വക്കീലായി ജോലി ആരംഭിച്ചു. 2001-ൽ കാഴ്ച ചലച്ചിത്രവേദി എന്നൊരു ഫിലിം സൊസൈറ്റി സുഹൃത്തുക്കളോടൊപ്പം ചേർന്ന് രൂപീകരിച്ചു. ജനപങ്കാളിത്തത്തോടെ സ്വതന്ത്രമായ ചലച്ചിത്രങ്ങൾ നിർമ്മിക്കുക എന്നതായിരുന്നു ഈ സൊസൈറ്റിയുടെ ഉദ്ദ്യേശം.   ജനങ്ങളുടെ കയ്യിലുള്ള പണം ശേഖരിച്ച് 3 ഹ്രസ്വചിത്രങ്ങളും, ഒരുമുഴുനീള ചലച്ചിത്രവും സനൽ നിർമ്മിച്ചു. 2014-ൽ മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം ആദ്യ ചലച്ചിത്രമായ ഒരാൾപ്പൊക്കത്തിനു ലഭിച്ചു.  2015-ലെ കേരളസംസ്ഥാന ചലച്ചിത്രപുരസ്കാരത്തിൽ സനൽ സംവിധാനം ചെയ്ത ഒഴിവു ദിവസത്തെ കളി മികച്ച ചലച്ചിത്രമായി തെരഞ്ഞെടുക്കപ്പെട്ടു. 
## സംവിധാനം ചെയ്ത ചലച്ചിത്രങ്ങൾ

## പുരസ്കാരങ്ങൾ
* 2017ൽ നെതർലന്റസിലെ റോട്ടർഡാം ചലച്ചിത്രോത്സവത്തിൽ മികച്ച ചിത്രത്തിനുള്ള പുരസ്കാരം - *[[സെക്സി ദുർഗ]]*
* 2015-ലെ മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം - ഒഴിവുദിവസത്തെ കളി
* 2014-ലെ മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം  - ഒരാൾപ്പൊക്കം
*2014-ലെ ജോൺ എബ്രഹാം പുരസ്കാരത്തിൽ പ്രത്യേക പരമാർശം
*2014-ലെ അരവിന്ദൻ പുരസ്കാരത്തിൽ പ്രത്യേക പരമാർശം
*2014-ൽ മികച്ച സംവിധായകനുള്ള മോഹൻ രാഘവൻ പുരസ്കാരം

## അവലംബം

## പുറമെ നിന്നുള്ള കണ്ണികൾ
* 
* ഒഫീഷ്യൽ വെബ്സൈറ്റ്
* ഫിപ്രെസ്കി പ്രൊഫൈൽ
* കിഫ 2014 പ്രൊഫൈൽ

വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:1977-ൽ ജനിച്ചവർ
വർഗ്ഗം:ഏപ്രിൽ 8-ന് ജനിച്ചവർ
ഖുർആൻ സംബന്ധിയായ മലയാള പുസ്തകങ്ങളുടെ പട്ടിക

ഖുർആൻ സംബന്ധിയായ മലയാള പുസ്തകങ്ങളുടെ പട്ടിക

വർഗ്ഗം:ഖുർആൻ
രാജ്യദ്രോഹം

ഒരു രാജ്യത്തിന്റെ നിയമത്തിന് വിരുദ്ധമായി ചെയ്യുന്ന പ്രവർത്തികളെ രാജ്യദ്രോഹമായി പരിഗണിക്കുന്നു. പ്രസംഗം, സംഘാടനം തുടങ്ങിയവയെല്ലാം ഇതിന്റെ പരിധിയിൽ വരുന്നു ഭരണഘടനക്ക് വിരുദ്ധമായി കലാപം ചെയ്യൽ, നിയമവിരുദ്ധമായ പ്രവർത്തനത്തിന് പ്രോത്സാഹനം ചെയ്യൽ എല്ലാം ഇതിലുൾപ്പെടുന്നതാണ്.

## രാജ്യദ്രോഹം ഇന്ത്യയിൽ

ഇന്ത്യൻ പീനൽ കോഡിലെ 124 എ വകുപ്പ് പ്രകരമാണ് രാജ്യദ്രോഹത്തെ നിർവചിച്ചിട്ടുള്ളത്. 2010 ൽ പ്രശസ്ത എഴുത്തുകാരിയും ചിന്തകയുമായ അരുന്ധതി റോയിക്കെതിരെ ഈ വകുപ്പ് പ്രകാരം കേസെടുത്തിരുന്നു.കാശ്മീർ,മാവോയിസ്റ്റ് വിഷയങ്ങളിൽ‍ അഭിപ്രായ പ്രകടനം നടത്തിയതായിരുന്നു കാരണം.
2007ൽ ഇന്ത്യയിൽ രണ്ടുപേർക്കെതിരെ രാജ്യോദ്രോഹകുറ്റത്തിൽ കേസെടുത്തിരുന്നു.പ്രശസ്ത ആക്ടിവിസ്റ്റായ ഡോ.ബിനായക് സെൻ. , കൊൽക്കത്തയിലെ ബിസിനസുകാരനായ പിയൂഷ് ഹുഹ എന്നിവരായിരുന്നു അവർ. മാവോയിസ്റ്റുകളെ സഹായിച്ചു എന്നായിരുന്നു ഇരുവർക്കമുള്ള കേസ് ഇരുവർക്കും തടവ് ശിക്ഷ ലഭിച്ചിരുന്നു.2011ൽ സുപ്രീംകോടതിയിൽ നിന്ന് ജാമ്യം ലഭിച്ചതിനെ തുടർന്നാണ് ഇരുവരും മോചിതയായത്. 

2012 സപ്തംബർ 10ന് രാഷ്ട്രീയ കാർട്ടൂൺ വരച്ചതിന്റെ പേരിൽ അസീംത്രിവേദിയെ സപ്തംബർ 24 വരെ ജ്യുഡീഷ്യൽ കസ്റ്റഡിയിലെടുത്തിരുന്നു.തന്റെ വെബസൈറ്റിൽ അപ്ലോഡ് ചെയ്ത കാർട്ടൂണിൽ  ഇന്ത്യയിലെ അഴിമതിവിരുദ്ധ പ്രസ്ഥാനത്തെ പരിഹസിച്ചായിരുന്നു കാർട്ടൂൺ. അസീംത്രിവേദിയുടം അറസ്റ്റ് രാജ്യത്ത് ഏറെ വാർത്തയായിരുന്നു. ആ നടപടിയെ വിവേകശൂന്യമെന്നാണ് പ്രസ് കൗൺസിൽ ഓഫ് ഇന്ത്യ വിളിച്ചത്.

2016 ഫെബ്രുവരിയിൽ ജെഎൻയുവിലെ വിദ്യാർഥിയുടം യൂനിയൻ പ്രസിഡൻറുമായ കനയ്യ കുമാറിനെ ഐപിസിയിലെ 124-എ വകുപ്പുപ്രകാരം അറസ്റ്റ് ചെയ്തു.ഈ അറസ്റ്റ് ഇന്ത്യയിൽ നിരവധി രാഷ്ട്രീയ പ്രശ്നങ്ങളിലേക്ക് വഴിവെച്ചു.അക്കാദമിക രംഗത്തുള്ളവരും ആക്ടിവിസ്റ്റുകളെല്ലാം തന്നെ ഇതിനെതിരെ ശക്തമായി പ്രതിഷേധിച്ച് മുന്നോട്ടിറങ്ങി.

## അവലംബം

വർഗ്ഗം:കുറ്റകൃത്യങ്ങൾ
വർഗ്ഗം:രാജ്യദ്രോഹം
വിറ്റേസ്സീ

സപുഷ്പികളിൽപ്പെടുന്ന ഒരു സസ്യകുടുംബമാണ് **വിറ്റേസ്സീ** (Vitaceae). മുന്തിരി കുടുംബം (Grape family എന്നാണ് ഇവ സാധാരണയായി അറിയപ്പെടുന്നത്. 14 ജീനസ്സുകളിലായി 900ത്തോളം സ്പീഷിസുകൾ ഈ കുടുംബത്തിൽ ഉണ്ട്.
ലോകത്തിന്റെ ഉഷ്ണ, മിതോഷ്ണമേഖലകളിൽ കണ്ടുവരുന്ന ഈ സസ്യകുടുംബത്തിൽ  ചെടികളും, മരങ്ങളും, ആരോഹികളും ഉൾപ്പെടുന്നു.  
ഈ സസ്യകുടുംബത്തിൽ ഒട്ടുമിക്ക സസ്യങ്ങളും ആരോഹികളാണ്. അതിനാൽ ഇവയുടെ തണ്ടിൽ ഇലകൾക്കു് വിപരീതമായി ക്രമീകരിച്ച വള്ളിക്കൊടികൾ  (tendrils) കാണപ്പെടുന്നു.
മുന്തിരി വള്ളി കൂടാതെ നമുക്ക് പരിചിതമായ ഞഴുക്, ചങ്ങലംപരണ്ട, വെളുത്ത ചൊറിവള്ളി, ഞെരിഞ്ഞ, കാട്ടുപെരണ്ട, ചെമ്പരവള്ളി തുടങ്ങിയവയെല്ലാം ഈ കുടുംബത്തിലെ അംഗങ്ങളാണ്.

## സവിശേഷതകൾ
ഇവയുടെ ഇലകൾ ലഘുപത്രത്തോടുകൂടിയവയോ ഹസ്തകബഹുപത്രങ്ങങ്ങളോടു കൂടിയവയോ ആണ്. ഏകാന്തരന്യാസത്തിൽ (alternate) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയോ ഹസ്തക സിരാവിന്യാസത്തോടു കൂടിയവയോ ആണ്. മിക്ക സ്പീഷിസുകളിൽ ഇലയുടെ വക്കുകൾ ദന്തുരമായും എന്നാൽ ചില സ്പീഷിസുകളിൽ കാണപ്പെടുന്നു പൂർണ്ണവും ആണ്. ചില സ്പീഷിസുകളിൽ പത്രവൃന്തത്തിന്റെ അടിയിലായി വേഗം കൊഴിഞ്ഞുപോകുന്ന തരത്തിലുള്ള ഉപപർണ്ണങ്ങൾ കാണപ്പെടുന്നു.

ദ്വിലിംഗ സ്വഭാവത്തോടു കൂടിയവ പൂക്കളും ഏകലിംഗ സ്വഭാവത്തോടുകൂടിയ പൂക്കളും കാണപ്പെടുന്നു. പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy)പാലിക്കുന്നവയാണ്. വലിപ്പത്തിൽ ചെറുതായ ഇവയുടെ പൂക്കൾക്ക് നാലോ  അഞ്ചോ വിദളങ്ങളും  ദളങ്ങളും കേസരങ്ങളും കാണപ്പെടുന്നു. ചില സ്പീഷിസുകളിൽ പൂമൊട്ടുകളാകുന്ന അവസ്ഥയിൽ ദളങ്ങൾ അവയുടെ അഗ്രഭാഗങ്ങളിൽ  കൂടിച്ചേർന്നും പൂവായ് വിരിയുന്ന അവസ്ഥയിൽ കൊഴിഞ്ഞുപോവുകയും ചെയ്യും.ഏ സാധാരണയായി രണ്ട് പുഷ്‌പജനികൾ കൂടിച്ചേർന്നാണ് ജനിപുടം (gynoecium) ഉണ്ടാകുന്നത് വിരളം ചില സ്പീഷിസുകളിൽ മൂന്നോ ആറോ പൂഷ്പജനികൾ കൂടിച്ചേർന്നാണ് ജനിപുടം ഉണ്ടാകുന്നത്.


## സാമ്പത്തിക നേട്ടങ്ങൾ
*ഫലങ്ങൾ, ഉണക്കമുന്തിരി, വീഞ്ഞ്. വീഞ്ഞ് ഉണ്ടാകുന്നതിനാവശ്യമായ യീസ്റ്റും ഫ്രക്ടോസും വെള്ളവും   മുന്തിരിയുടെ തൊലിയിൽ അടങ്ങിയിരിക്കുന്നു.
*ചില സ്പീഷിസുകൾ ഔഷധസസ്യങ്ങളാണ് (ഉദ., ഞഴുക്, ചങ്ങലംപരണ്ട, വെളുത്ത ചൊറിവള്ളി, കാട്ടുപെരണ്ട)

## ജീനസ്സുകൾ
ഈ സസ്യകുടുംബത്തിൽ 14 ജീനസ്സുകളാണുള്ളത്.
*Acareosperma
*Ampelocissus
*Ampelopsis
*Cayratia 
*Cissus
*Clematicissus
*Cyphostemma
*Leea
*Parthenocissus
*Psedera 
*Rhoicissus
*Tetrastigma
*Vitis 
*Yua

## അവലംബം


## പുറത്തേക്കുള്ള കണ്ണികൾ
* Vitaceae at the Angiosperm Phylogeny Web
* Vitidaceae  in L. Watson and M.J. Dallwitz (1992 onwards).  The families of flowering plants: descriptions, illustrations, identification, information retrieval.  http://delta-intkey.com 

വർഗ്ഗം:സസ്യകുടുംബങ്ങൾ
വർഗ്ഗം:വിറ്റേസ്സീ
വർഗ്ഗം:റോസിഡ് കുടുംബങ്ങൾ
ബ്രിട്ടീഷ്‌ എയർവേസ്

ബിഎ എന്ന ചുരുക്കപ്പേരിൽ അറിയപ്പെടുന്ന ബ്രിട്ടീഷ്‌ എയർവേസ് ആണു യുണൈറ്റഡ് കിംഗ്‌ഡത്തിൻറെ പതാക വാഹക എയർലൈൻ. വിമാനങ്ങളുടെ എണ്ണത്തിൻറെ കാര്യത്തിൽ യുണൈറ്റഡ് കിംഗ്‌ഡത്തിലെ ഏറ്റവും വലിയ എയർലൈനും ബ്രിട്ടീഷ്‌ എയർവേസ് ആണ്. യാത്രക്കാരുടെ എണ്ണത്തിൽ ഈസിജെറ്റിനു പിറകിൽ യുണൈറ്റഡ് കിംഗ്‌ഡത്തിലെ രണ്ടാമത്തെ ഏറ്റവും വലിയ എയർലൈനാണ് ബ്രിട്ടീഷ്‌ എയർവേസ്. എയർലൈനിൻറെ പ്രധാന ഹബ്ബായ ലണ്ടൻ ഹീത്രോ എയർപോർട്ടിനു സമീപമുള്ള വാട്ടർസൈഡിലാണ് എയർലൈനിൻറെ ആസ്ഥാനം. ബ്രിട്ടീഷ്‌ എയർവേസ് ലോകത്തിലെ ഏറ്റവും വലിയ ഏവിയേഷൻ ഗ്രൂപ്പായ ഇന്റർനാഷണൽ എയർലൈൻ ഗ്രൂപ്പിൻറെ (ഐഎജി) ഭാഗമാണ്.

അമേരിക്കൻ എയർലൈൻസ്,കാതി പസിഫിക്, ക്വാൻട്ടസ്, കാനഡിയൻ എയർലൈൻസ് എന്നിവയുടെ കൂടെ വൺവേൾഡ് എയർലൈൻ അലയൻസിൻറെ സ്ഥാപക അംഗങ്ങളിൽ ഒന്നാണ് ബ്രിട്ടീഷ്‌ എയർവേസ്. നിലവിൽ 300-ൽ അധികം വിമാനങ്ങളാണ് ബ്രിട്ടീഷ്‌ എയർവേസിനുള്ളത്, 100-ൽ അധികം വിമാനങ്ങൾക്കു ഓർഡർ നൽകിയിട്ടുമുണ്ട്.

## ചരിത്രം

1971-ൽ സിവിൽ ഏവിയേഷൻ ആക്ട്‌ പാസാക്കിയശേഷം ബ്രിട്ടീഷ്‌ ഓവർസീസ് കോർപറേഷൻ(ബിഒഎസി), ബ്രിട്ടീഷ്‌ യൂറോപ്പിയൻ എയർവേസ് (ബിഇഎ) എന്നിവയെ നടത്താനായി യുണൈറ്റഡ് കിംഗ്ഡം സർക്കാർ ബ്രിട്ടീഷ്‌ എയർവേസ് ബോർഡ് സ്ഥാപിച്ചു. 1972 സെപ്റ്റംബർ 1 മുതൽ ബിഒഎസിയുടേയും ബിഇഎയുടേയും പ്രവർത്തനങ്ങൾ ബ്രിട്ടീഷ്‌ എയർവേസ് ഗ്രൂപ്പ് ഏറ്റെടുത്തു.

ബിഒഎസിയും ബിഇഎയും ഒന്നാക്കിമാറ്റി 1974 മാർച്ച്‌ 1-നു ബ്രിട്ടീഷ്‌ എയർവേസ് സ്ഥാപിച്ചു.  അന്നത്തെ ഏറ്റവും വലിയ രണ്ടാമത്തെ യുണൈറ്റഡ് കിംഗ്‌ഡത്തിലെ എയർലൈനായ ബ്രിട്ടീഷ്‌ കാലെഡോനിയനുമായി രണ്ടു വർഷം നീണ്ടുനിന്ന കടുത്ത മത്സരത്തിനുശേഷം 1976-ൽ സർക്കാർ ഏവിയേഷൻ പോളിസിയിൽ മാറ്റങ്ങൾ വരുത്തി ഇരു എയർലൈനുകളും തമ്മിലുള്ള മത്സരം അവസാനിപ്പിച്ചു.

ബ്രിട്ടീഷ്‌ എയർവേസും എയർ ഫ്രാൻസും സൂപ്പർസോണിക് വിമാനമായ എയറോസ്പേഷ്യൽ-ബിഎസി കോൺകോർഡ് വിമാനം ഉപയോഗിച്ചിരുന്നു, ലോകത്തിലെ ആദ്യത്തെ സൂപ്പർസോണിക് യാത്രാവിമാന സർവീസ് നടന്നത് 1976 ജനുവരിയിൽ ലണ്ടൻ ഹീത്രോയിൽനിന്നും ബഹ്‌റൈനിലേക്കാണ്. 

താച്ചർ സർക്കാർ 1981-ൽ ബ്രിട്ടീഷ്‌ എയർവേസിനെ സ്വകാര്യവത്കരിക്കാൻ തീരുമാനിച്ചു. സർ ജോൺ കിംഗ്‌, പിന്നീട് ലോർഡ്‌ കിംഗ്‌, എയർലൈനിനെ ലാഭത്തിലേക്കു തിരിച്ചുകൊണ്ടുവരിക എന്ന ലക്ഷ്യത്തോടെ ചെയർമാനാക്കി. മറ്റു പല വലിയ എയർലൈനുകളും നഷ്ടത്തിലായപ്പോഴും ബ്രിട്ടീഷ്‌ എയർലൈൻസിനെ ലാഭകരമായി നടത്തിയതിൻറെ ക്രെഡിറ്റ്‌ കിംഗിനാണ്.  പതാക വാഹക എയർലൈൻ സ്വകാര്യവത്കരിച്ചു 1987-ൽ ലണ്ടൻ സ്റ്റോക്ക് എക്സ്ചേഞ്ചിൽ ചേർക്കപ്പെട്ടു.അതേ വർഷംതന്നെ യുകെയിലെ രണ്ടാമത്തെ വലിയ എയർലൈൻ ആയിരുന്ന ബ്രിട്ടീഷ്‌ കാലെഡോനിനെ ബ്രിട്ടീഷ്‌ എയർവേസ് ഏറ്റെടുത്തു.  

## ലക്ഷ്യസ്ഥാനങ്ങൾ

ആറു ആഭ്യന്തര ലക്ഷ്യസ്ഥാനങ്ങൾ ഉൾപ്പെടെ 160-ൽ അധികം ലക്ഷ്യസ്ഥാനങ്ങളിലേക്ക് ബ്രിട്ടീഷ്‌ എയർവേസ് സർവീസ് നടത്തുന്നു. മനുഷ്യവാസമുള്ള 6 ഭൂഖണ്ഡങ്ങളിലേക്കും സർവീസ് നടത്തുന്ന ചുരുക്കം ചില എയർലൈനുകളിൽ ഒന്നാണ് ബ്രിട്ടീഷ്‌ എയർവേസ്.  എയർ ചൈന, ഡെൽറ്റ എയർലൈൻസ്, എമിരേറ്റ്സ്, എത്തിഹാദ് എയർവേസ്, കൊറിയൻ എയർ, ക്വാൻട്ടസ്, ഖത്തർ എയർവേസ്, സിംഗപ്പൂർ എയർലൈൻസ്, സൗത്ത് ആഫ്രിക്കൻ എയർവേസ്, യുണൈറ്റഡ് എയർലൈൻസ് എന്നിവയാണ് മറ്റു എയർലൈനുകൾ.

## കോഡ്ഷെയർ ധാരണകൾ

ബ്രിട്ടീഷ്‌ എയർവേസുമായി കോഡ്ഷെയർ അല്ലെങ്കിൽ പങ്കാളിത്ത ധാരണകളുള്ള എയർലൈനുകൾ ഇവയാണ്: എയർ ലിംഗസ്, എയർ ബാൾട്ടിക്, എയർ ബെർലിൻ, അലാസ്ക എയർലൈൻസ്, എയർ ഇന്ത്യ, അമേരിക്കൻ എയർലൈൻസ്, ബാങ്കോക്ക് എയർവേസ്, കാതി പസിഫിക്, ഫിൻഎയർ, ഫ്ലൈബ്, ഗൾഫ്‌ എയർ, ഐബീരിയ, ജപ്പാൻ എയർലൈൻസ്, ജെറ്റ്ബ്ലൂ, ലാൻ എയർലൈൻസ്, ലോഗൻഎയർ, മലേഷ്യ എയർലൈൻസ്, മെരിഡിയാന ഫ്ലൈ, ക്വാൻട്ടസ്, ഖത്തർ എയർവേസ്, റോയൽ ജോർദാനിയൻ, എസ്7 എയർലൈൻസ്, ടം എയർലൈൻസ്, വ്യുലിംഗ്, വെസ്റ്റ്ജെറ്റ്. 

## അവലംബം

വർഗ്ഗം:വിമാനസർവീസുകൾ
മാങ്ങ അച്ചാർ

ലഘുചിത്രം|വീട്ടിലുണ്ടാക്കിയ മാങ്ങ അച്ചാർ

മാങ്ങ കൊണ്ടുണ്ടാക്കുന്ന ഒരു ഭക്ഷണപദാർഥമാണ് **മാങ്ങ അച്ചാർ (Mango Pickle)**. 

## മാങ്ങ അച്ചാർ ഉണ്ടാക്കുന്ന വിധം

പച്ചമാങ്ങ ചെറിയ കഷ്ണങ്ങളാക്കി അരിയുക. അതിലേക്ക് പാകത്തിന് ഉപ്പും മഞ്ഞൾപ്പൊടിയും ചേർത്ത് നന്നായി ഇളക്കി ഒരു തിപ്പലിയിൽ വയ്ക്കുക.(പുളിയുള്ള മാങ്ങ ആണെങ്കിൽ തിപ്പലിയിൽ വയ്ക്കുന്നത് മാങ്ങയിൽ നിന്നു പുളിയിറങ്ങാൻ സഹായിക്കും ). 
ഒരു രാത്രി മുഴുവൻ മാങ്ങ അങ്ങനെ തന്നെ വയ്ക്കുക. അടുത്ത ദിവസം ചുവടുകട്ടിയുള്ള പാത്രത്തിൽ ആവശ്യത്തിനു നല്ലെണ്ണ ഒഴിച്ച്, ചൂടാവുമ്പോൾ  കടുക് താളിച്ച്‌ വെളുത്തുള്ളിയും ഇഞ്ചിയും പൊടിയായി അരിഞ്ഞത് ചേർത്ത് നന്നായി മൂപ്പിക്കുക. അതിനുശേഷം പാകത്തിന് മുളകുപൊടി, കായപ്പൊടി, ഉലുവാപ്പൊടി എന്നിവ അൽപം വെള്ളത്തിൽ കുറുക്കി പാത്രത്തിലൊഴിച്ച് നന്നായി മൂക്കുന്നതുവരെ ഇളക്കുക. (പൊടികൾ കരിയാതെയിരിക്കാൻ വേണ്ടിയാണു വെള്ളത്തിൽ ചേർത്ത് കുറുക്കി മൂപ്പിക്കുന്നത് ).ശേഷം വിനാഗിരിയും, വേണമെങ്കിൽ അൽപം കൂടി ഉപ്പും ചേർത്ത് അടുപ്പിൽ നിന്നു ഇറക്കിവെക്കുക. ഈ കൂട്ടിലേക്ക്  മാങ്ങ കഷ്ണങ്ങൾ ചേർത്ത് യോജിപ്പിക്കുക.മാങ്ങ അച്ചാർ തയ്യാർ. ചൂടാറിയ ശേഷം വായു കടക്കാത്ത കുപ്പിയിലാക്കി മുകളിൽ ഒരു സ്പൂൺ നല്ലെണ്ണ ചെറുചൂടോടെ ഒഴിച്ചാൽ കൂടുതൽ നാൾ കേടുകൂടാതെ ഇരിക്കും
## ചിത്രശാല

File:Mango Pickle16.jpg|thumb|മാങ്ങാഅച്ചാർ
File:Kadumanga Mango pickle from Kerala India.jpg|thumb|കടുമാങ്ങ അച്ചാർ


## അവലംബം

## പുറത്തേക്കുള്ള കണ്ണികൾ

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:ഭക്ഷണങ്ങൾ - അപൂർണ്ണലേഖനങ്ങൾ
വർഗ്ഗം:അച്ചാറുകൾ
ഗാന്ധിജിയെപ്പറ്റിയുള്ള ഗ്രന്ഥങ്ങളുടെ പട്ടിക

**ഗാന്ധിജിയെപ്പറ്റിയുള്ള ഗ്രന്ഥങ്ങളുടെ പട്ടിക** ഗാന്ധിജിയെപ്പറ്റിയുള്ള കൃതികളുടെ സമ്പൂർണ്ണമായ പട്ടികയാണ്.

വർഗ്ഗം:മഹാത്മാ ഗാന്ധി
ലെ റോയൽ മെറീഡിയൻ ചെന്നൈ

ഇന്ത്യൻ സംസ്ഥാനമായ തമിഴ്നാടിൻറെ തലസ്ഥാന നഗരമായ ചെന്നൈയിലെ അണ്ണാ-ശാലയിലെ ഗിണ്ടി – കത്തിപാറ ജങ്ഷനിൽ സ്ഥിതിചെയ്യുന്ന പഞ്ചനക്ഷത്ര ആഡംബര ഹോട്ടലാണ് ലെ റോയൽ മെറീഡിയൻ. 1650 മില്യൺ ഇന്ത്യൻ രൂപ മുടക്കി മദ്രാസ്‌ ഹിൽട്ടൻ എന്ന പേരിലാണ് ഹോട്ടൽ നിർമിച്ചത്.  പിന്നീട് ലെ റോയൽ മെറീഡിയൻ ചെന്നൈ എന്ന പേരിൽ പ്രവർത്തനം തുടങ്ങി.

## ചരിത്രം

ഹിൽട്ടനുമായി മാനേജ്‌മന്റ്‌ കരാറോടുകൂടി പിജിപി ഗ്രൂപ്പാണ് ഹോട്ടൽ നിർമിച്ചത്. എന്നാൽ ഈ കരാർ 2000-ൽ അവസാനിച്ചു, പിന്നീട് പിജിപി ഗ്രൂപ്പ് ലെ മറീഡിയൻ ഹോട്ടൽസ്‌ ആൻഡ്‌ റിസോർട്ട്സുമായി കരാറിൽ ഒപ്പിട്ടു, ഹോട്ടലിൻറെ പേര് ലെ റോയൽ മറീഡിയൻ ചെന്നൈ എന്നാക്കിമാറ്റി. 2000 ഏപ്രിൽ 12-നു പ്രവർത്തനം ആരംഭിച്ച ഹോട്ടലിൻറെ വ്യാവസായിക ഉദ്ഘാടനം 2000 ഡിസംബർ 30-നു, അന്നത്തെ തമിഴ്നാട്‌ മുഖ്യമന്ത്രിയായിരുന്ന എം. കരുണാനിധിയാണ് നിർവഹിച്ചത്. 
മെയ്‌ 2005-ൽ പൂൾസൈഡ് ബാർബക്ക്യു ഹോട്ടലിൽ ആരംഭിച്ചു.2006-ൽ ലെ മറീഡിയൻ ഹോട്ടൽ സ്റ്റാർവുഡ് ഹോട്ടൽസ്‌ ആൻഡ്‌ റിസോർട്ട്സ് വേൾഡ് വൈഡ് ഗ്രൂപ്പിൻറെ ഭാഗമായി, ലെ മറീഡിയൻ ബ്രാൻഡിനെ സ്റ്റാർവുഡ് ഹോട്ടൽസ്‌ ആൻഡ്‌ റിസോർട്ട്സ് വേൾഡ് വൈഡ് ഗ്രൂപ്പ് സ്വന്തമാക്കിയപ്പോഴാണ് ഇങ്ങനെ സംഭവിച്ചത്. 

## ഹോട്ടൽ

3.44 ഏക്കർ സ്ഥലത്താണ് ലെ റോയൽ മറീഡിയൻ ചെന്നൈ ഹോട്ടൽ സ്ഥിതിചെയ്യുന്നത്. 240 മുറികളാണ് ഹോട്ടലിൽ ഉള്ളത്, അവയിൽ 112 സ്റ്റാൻഡേർഡ് മുറികൾ, 57 ഡീലക്സ് മുറികൾ, 41 റോയൽ ക്ലബ്‌ ബെഡ്റൂമുകൾ, 22 ഡീലക്സ് സ്യൂട്ടുകൾ, ഏഴ് എക്സിക്യൂട്ടീവ് സ്യൂട്ടുകൾ, മൂന്ന് റോയൽ സ്യൂട്ടുകൾ, ഒരു പ്രസിഡൻഷ്യൽ സ്യൂട്ട് എന്നിവയാണ് ഉള്ളത്.ഹോട്ടലിൻറെ വിരുന്ന് ഹാളിൽ 1500 പേരേ ഉൾകൊള്ളാൻ സാധിക്കും, മാത്രമല്ല ഹോട്ടലിൽ 12 മീറ്റിംഗ് സ്ഥലങ്ങളും ഉണ്ട്. മൂന്ന് ഭക്ഷണശാലകളാണ് ഹോട്ടലിൽ ഉള്ളത്, നവരത്ന (രാജകീയ ഇന്ത്യൻ അടുക്കള), സിലാൻട്രോ (24 മണിക്കൂർ പ്രവർത്തിക്കുന്ന ഇന്റർനാഷണൽ ഭക്ഷണശാല, ഇന്ത്യൻ, കോണ്ടിനെൻറൽ, ചൈനീസ്, സൗത്ത്-ഈസ്റ്റ്‌ ഏഷ്യൻ ഭക്ഷണങ്ങൾ ഇവിടെ ലഭിക്കും), കായൽ (കടൽ വിഭവ ഭക്ഷണശാല). ഡോം ബാർ, ഫ്ലേം ലെ ക്ലബ്, ലെ ഗോർമാൻഡൈസ് എന്നീ ബാറുകളും ഹോട്ടലിൽ ഉണ്ട്.ഗ്രാൻഡ്‌ മദ്രാസ്‌ ബാൾറൂം എന്നറിയപ്പെടുന്ന 9200 ചതുരശ്ര അടി വിസ്തീർണമുള്ള ബാൾറൂമും ഈ ഹോട്ടലിൽ ഉണ്ട്, ഇതു പണിത സമയത്ത് നഗരത്തിലുള്ള ഏറ്റവും വലിയ തൂണുകളില്ലാത്ത ബാൾറൂം ഇതാണെന്നു അവകാശപ്പെട്ടിരുന്നു.

2009-ൽ 750 മില്യൺ ഇന്ത്യൻ രൂപ മുടക്കി ഹോട്ടൽ പുതുക്കിപണിയാനും 15 മുറികൾ കൂടി കൂട്ടിചേർക്കാനും തീരുമാനിച്ചു. 

## അവാർഡുകൾ

2002-ൽ ബെർലിനിൽ വെച്ച് നടന്ന പസിഫിക് ഏരിയ ട്രാവൽ റൈറ്റർസ് അസോസിയേഷൻറെ (പിഎടിടബ്യൂഎ) ഇന്റർനാഷണൽ ട്രാവൽ ബോർസിൽ (ഐടിബി) “ബെസ്റ്റ് ബിസിനസ്‌ ഹോട്ടൽ ഇൻ ഏഷ്യ പസിഫിക്” അവാർഡ്‌ ലെ റോയൽ മറീഡിയൻ ചെന്നൈ ഹോട്ടലിനു ലഭിച്ചു.ഡെക്കാൻ ഹെറാൾഡ് അവന്യുവിൻറെ മികച്ച “ഇന്നോവേറ്റിവ് എച്ആർ പ്രാക്ടീസസ് 2003” അവാർഡും ഹോട്ടലിനു ലഭിച്ചു. 

## അവലംബം

വർഗ്ഗം:ഇന്ത്യയിലെ പഞ്ചനക്ഷത്രഹോട്ടലുകൾ
വർഗ്ഗം:ചെന്നൈയിലെ ഹോട്ടലുകൾ
എ. കെ. സി. നടരാജൻ

കർണ്ണാടക സംഗീതത്തിലെ ഒരു ക്ലാരിനെറ്റ് വാദകനാണ് **എ. കെ. സി. നടരാജൻ (A. K. C. Natarajan)**. 1994 -ൽ സംഗീത നാടക അക്കാദമി അവാർഡ് ലഭിച്ച ഇദ്ദേഹത്തിന് മദ്രാസ് മ്യൂസിക് അകാഡമി സംഗീത കലാനിധി പുരസ്കാരം നൽകി ആദരിക്കുകയുണ്ടായി. തിരുച്ചിറപ്പള്ളിയിലെ നാദദീപം ട്രസ്റ്റ് നടരാജന് നാദദീപകലാനിധി പുരസ്കാരവും നൽകിയിട്ടുണ്ട്.

ആലത്തൂർ വെങ്കടേശ്വര അയ്യരിൽ നിന്നും വായ്പ്പാട്ട് അഭ്യസിച്ച നടരാജൻ തവിൽ വിദ്വാൻ ഇലുപ്പൂർ പഞ്ചമിയുടെ സഹോദരമായ നടേശപിള്ളയിൽ നിന്നും നാഗസ്വരവും അഭ്യസിച്ചു.

## അവലംബം


## പുറത്തേക്കുള്ള കണ്ണികൾ

വർഗ്ഗം:കർണ്ണാടകസംഗീതജ്ഞർ
വർഗ്ഗം:1931-ൽ ജനിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
കെ. എസ്. നാരായണസ്വാമി

കൊടുവായൂർ ശിവരാമ നാരായണസ്വാമി എന്ന **കെ. എസ്. നാരായണസ്വാമി**  (K. S. Narayanaswamy) കർണ്ണാടക സംഗീതത്തിലെ ഒരു വീണവാദകൻ ആയിരുന്നു. (27 സെപ്തംബർ1914 – 1999). മേളപ്പെരുക്കങ്ങളേക്കാൾ സൗന്ദര്യത്തിന് പ്രാധാന്യം നൽകുന്ന തഞ്ചാവൂർ ശൈലിയിൽ ആയിരുന്നു അദ്ദേഹം വീണ വായിച്ചിരുന്നത്.

1914 സെപ്റ്റംബർ 27 -ന് പാലക്കാട് ജില്ലയിലെ കൊടുവായൂരിൽ ആണ് നാരായണസ്വാമി ജനിച്ചത്. 

## അവലംബം


## പുറത്തേക്കുള്ള കണ്ണികൾ

* 
* Audio of K S Narayanaswamy
* Audio of K S Narayanaswamy

വർഗ്ഗം:1914-ൽ ജനിച്ചവർ
വർഗ്ഗം:1999-ൽ മരിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
ഗായത്രി വീണ

ഒരു സംഗീത ഉപകരണമാണ് ഗായത്രി വീണ. വൈക്കം ഉദയാനപുരം സ്വദേശിയായ മുരളീധരനാണ് തംബുരുവിനെ പരിഷ്ക്കരിച്ച് ഇലക്ട്രിക് വീണ പോലെ ഗായത്രി വീണ രൂപപ്പെടുത്തിയെടുത്തത്.  ഇദ്ദേഹത്തിന്റെ മകൾ ഗായിക വൈക്കം വിജയലക്ഷ്മി ഈ ഉപകരണം ഉപയോഗിച്ച് സംഗീത കച്ചേരികൾ നടത്താറുണ്ട്.പ്രശസ്ത വയലിൻ വിദ്വാൻ കുന്നകുടി വൈദ്യനാഥനാണ്  ഗായത്രി വീണ എന്ന പേര് നൽകിയത്.

## അവലംബം


വർഗ്ഗം:സംഗീതോപകരണങ്ങൾ
വർഗ്ഗം:തന്ത്രിവാദ്യങ്ങൾ
2016 ഐ.സി.സി. വേൾഡ് ട്വന്റി 20

രാജ്യാന്തര ക്രിക്കറ്റ് സമിതിയുടെ ആഭിമുഖ്യത്തിൽ നടത്തുന്ന ട്വന്റി20 ലോകകപ്പിന്റെ ആറാമത് പതിപ്പാണ് **ട്വന്റി 20 ലോകകപ്പ് 2016 **.2016 മാർച്ച് 8 ന് ആരംഭിച്ച ഈ ടൂർണ്ണമെന്റിന് ഇന്ത്യയിലെ ഏഴ് നഗരങ്ങൾ വേദിയായി.  2016 ഏപ്രിൽ 3ന് കൊൽക്കത്തയിലെ ഈഡൻ ഗാർഡൻസ് സ്റ്റേഡിയത്തിൽ വെച്ച് നടന്ന കലാശപ്പോരാട്ടത്തിൽ ഇംഗ്ലണ്ടിനെ നാല് വിക്കറ്റുകൾക്ക് പരാജയപ്പെടുത്തി വെസ്റ്റ് ഇൻഡീസ് ചാമ്പ്യന്മാരായി.2014 ലെ ട്വന്റി20 ലോകകപ്പിലെപ്പോലെതന്നെ  ഐ.സി.സി.യുടെ സ്ഥിരാംഗങ്ങളായ 10 ടീമുകളും യോഗ്യതാമൽസരം കളിച്ചെത്തുന്ന 6 അസോസിയേറ്റ് ടീമുകളുമാണ് ഈ പരമ്പരയിലും പങ്കെടുത്തത്.ഇന്ത്യൻ താരം വിരാട് കോഹ്‌ലിയെ പരമ്പരയുടെ താരമായി ഐ.സി.സി പ്രഖ്യാപിച്ചു. 
## ടീമുകൾ

## വേദികൾ




= മത്സരങ്ങൾ =
### സന്നാഹ മത്സരങ്ങൾ
ലോകകപ്പ് മത്സരങ്ങൾ ആരംഭിക്കുന്നതിനു മുൻപ് താഴെ പറയുന്ന 17 സന്നാഹ മത്സരങ്ങൾ നടന്നു.

----

----

----

----

----

----

----

----

----

----

----

----

----

----

----

----

## പ്രാഥമിക റൗണ്ട്
### ഗ്രൂപ്പ് എ

----
 
----

----

----

----

### ഗ്രൂപ്പ് ബി

----

----

----

----

----

## രണ്ടാം റൗണ്ട്

### ഗ്രൂപ്പ് 1

----

----

----

----

----

----

----

----

----

### ഗ്രൂപ്പ് 2

----

----

----

----

----

----

----

----

----

## നോക്ക്ഔട്ട് ഘട്ടം
ഡൽഹി, മുംബൈ നഗരങ്ങളിലായാണ് സെമി ഫൈനൽ മൽസരങ്ങൾ നടന്നത്..

### സെമി ഫൈനൽ

### ഫൈനൽ

## സ്ഥിതിവിവരക്കണക്കുകൾ

### കൂടുതൽ റൺസ്

### കൂടുതൽ വിക്കറ്റ്

=അവലംബം=

=പുറത്തേക്കുള്ള കണ്ണികൾ=
* ICC World Twenty20 2016 on ESPNcricinfo

വർഗ്ഗം:ട്വന്റി 20 ലോകകപ്പുകൾ
ഹിമാചൽ പ്രദേശ് ക്രിക്കറ്റ് അസോസിയേഷൻ സ്റ്റേഡിയം

ഹിമാചൽ പ്രദേശിലെ ധരംശാലയിൽ സ്ഥിതി ചെയ്യുന്ന ഒരു രാജ്യാന്തര ക്രിക്കറ്റ് സ്റ്റേഡിയമാണ് **ഹിമാചൽ പ്രദേശ് ക്രിക്കറ്റ് അസോസിയേഷൻ സ്റ്റേഡിയം**.ഹിമാലയത്തിന്റെ മടിത്തട്ടിൽ സ്ഥിതി ചെയ്യുന്ന ഈ  സ്റ്റേഡിയം ഇന്ത്യയിലെതന്നെ ഏറ്റവും ഉയരത്തിൽ സ്ഥിതി ചെയ്യുന്ന സ്റ്റേഡിയമാണ്.ഒരെ സമയം 23,000 പേർക്ക് ഈ സ്റ്റേഡിയത്തിലിരുന്ന് മൽസരങ്ങൾ കാണുവാൻ സാധിക്കും.ഹിമാചൽ പ്രദേശ്‌ ക്രിക്കറ്റ് ടീം ,കിങ്സ് XI പഞ്ചാബ് എന്നീ ടീമുകളുടെ ഹോം ഗ്രൗണ്ടാണിത്.2016 ട്വന്റി20 ലോകകപ്പിന് എച്ച്.പി.സി.എ.സ്റ്റേഡിയം വേദിയാകും.

## അവലംബം

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
വിദർഭ ക്രിക്കറ്റ് അസോസിയേഷൻ സ്റ്റേഡിയം

മഹാരാഷ്ട്രയിലെ നാഗ്പൂരിലുള്ള ഒരു അന്താരാഷ്ട്ര ക്രിക്കറ്റ് ഗ്രൗണ്ടാണ് വി.സി.എ സ്റ്റേഡിയം എന്ന **വിദർഭ ക്രിക്കറ്റ് അസോസിയേഷൻ സ്റ്റേഡിയം**.2008ലാണ് ഈ സ്റ്റേഡിയത്തിന്റെ നിർമ്മാണം പൂർത്തിയായത്. ഒട്ടേറെ രാജ്യാന്തര ടെസ്റ്റ്, ഏകദിന, ട്വന്റി20 മൽസരങ്ങൾക്ക് വി.സി.എ സ്റ്റേഡിയം വേദിയായിട്ടുണ്ട്.2008 നവംബറിൽ നടന്ന ഇന്ത്യ- ഓസ്ട്രേലിയ ടെസ്റ്റ് മൽസരത്തിനാണ് വി.സി.എ സ്റ്റേഡിയത്തിൽ നടന്ന ആദ്യ രാജ്യാന്തര മൽസരം.ഈ സ്റ്റേഡിയത്തിന് 45000 പേരെ ഉൾക്കൊള്ളാനുളള ശേഷിയുണ്ട്.ആഭ്യന്തര ക്രിക്കറ്റിൽ വിദർഭ, മധ്യമേഖല ടീമുകളുടെ ഹോംഗ്രൗണ്ടാണിത്. 2016 ട്വന്റി20 ലോകകപ്പിന് വി.സി.എ സ്റ്റേഡിയം വേദിയാകും.
## അവലംബം

## പുറത്തേക്കുള്ള കണ്ണികൾ
*VCA Stadium
*Inaugural match photos
*Stadium's Statistics
* Nagpur Photos: Jamtha Cricket Stadium

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
അടി കപ്യാരേ കൂട്ടമണി

2015ൽ പുറത്തിറങ്ങിയ ഒരു മലയാള ചലച്ചിത്രമാണ് **അടി കപ്യാരേ കൂട്ടമണി**.ജോൺ വർഗ്ഗീസ് ആണ് ഈ ചിത്രത്തിന്റെ സംവിധായകൻ. ഫ്രൈഡേ ഫിലിം ഹൗസിന്റെ ബാനറിൽ സാന്ദ്ര തോമസ്, വിജയ് ബാബു എന്നിവർ ചേർന്ന് നിർമ്മിച്ച ഈ ചിത്രത്തിൽ മുകേഷ്, ധ്യാൻ ശ്രീനിവാസൻ, നീരജ് മാധവ്, അജു വർഗ്ഗീസ്, നമിത പ്രമോദ് തുടങ്ങിയവരാണ് പ്രധാന അഭിനേതാക്കൾ .2015 ലെ ക്രിസ്തുമസ് ദിനത്തിൽ അടി കപ്യാരേ കൂട്ടമണി പ്രദർശനത്തിനെത്തി.

## അഭിനയിച്ചവർ
*മുകേഷ് -ഫാദർ ആൽഫ്രഡ് കാട്ടുവിളയിൽ
*ധ്യാൻ ശ്രീനിവാസൻ - ഭാനു പ്രസാദ്
*അജു വർഗ്ഗീസ് - ബ്രൂണോ
*നമിത പ്രമോദ് - അദിഷ്ട ലക്ഷ്മി
*നീരജ് മാധവ് - റെമോ
*വിനീത് മോഹൻ - കോശി
*ജോൺ വിജയ്
*പ്രദീപ് കോട്ടയം
*ദേവി അജിത്ത്
*ബിജുക്കുട്ടൻ
*വൽസല മേനോൻ

## സംഗീതം
ഷാൻ റഹ്മാൻ ആണ് ഈ ചലച്ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
ഉദൽ മഹോബ

മഹോബയിലെ **പരിമർദ് ദേവ് ബർമൻ** രാജാവിന്റെ സൈന്യാധിപനായിരുന്നു **ഉദൽ** എന്നറിയപ്പെടുന്ന **ഉദയ് സിങ്**. 12-13 നൂറ്റാണ്ടുകളിലായിരുന്നു ഇദ്ദേഹത്തിന്റെ ജീവിതകാലം. രജപുത്ര വംശജനായ ഇദ്ദേഹം സഹോദരൻ അൽഹയോടൊത്ത് വിവിധ യുദ്ധങ്ങൾക്ക് നേതൃത്വം നൽകി.

നഗരത്തിൽ ഇവരുടെ നാമത്തിൽ അറിയപ്പെടുന്ന അങ്ങാടികൾ നിനിൽക്കുന്നുണ്ട്. ഒരുപാട് ക്ഷേത്രങ്ങളും കെട്ടിടങ്ങളും ഇവർ രണ്ടുപേരും ചേർന്ന് നിർമ്മിച്ചതായി കരുതപ്പെടുന്നു.

ഭവിഷ്യ മഹാപുരാണത്തിൽ , പ്രതിസര്ഗ്ഗപര്വ്വം , തൃതീയ ഖണ്ഡത്തിൽ " ഉദയസിംഹൻ" എന്ന ഒരു ശ്രീകൃഷ്ണാവതാരത്തെക്കുറിച്ച് പ്രസ്താവമുണ്ട് . അതിലെ ഉദയസിംഹനും , ഉദൽ മഹോബയുടെയും ചരിത്രങ്ങൾ വളരെയധികം സാദൃശ്യം പുലര്ത്തുന്നുണ്ട് . ഉദയസിംഹനും ഉദൽ മഹോബായും ഒന്ന്തന്നെയാണോ എന്നതിനെക്കുറിച്ച് വ്യത്യസ്തമായ കാഴ്ചപ്പാടുകൾ നിലനില്ക്കുന്നു . 18 മഹാപുരാണങ്ങളിൽ , ഒന്നാണ് ഭവിഷ്യമഹാപുരാണം.

## അന്ത്യം

പൃഥ്വിരാജ് ചൗഹാനുമായുള്ള യുദ്ധത്തിൽ വധിക്കപ്പെട്ടു.

## അവലംബം

വർഗ്ഗം:ഇന്ത്യയിലെ രാജാക്കന്മാർ
താജ് ഉമൈദ് ഭവൻ പാലസ്

ഇന്ത്യൻ സംസ്ഥാനമായ രാജസ്ഥാനിലെ ജോധ്പൂരിൽ സ്ഥിതിചെയ്യുന്ന ലോകത്തിലെ ഏറ്റവും വലിയ സ്വകാര്യ വസതിയാണ്‌ ഉമൈദ് ഭവൻ പാലസ്. പാലസിൻറെ ഒരു ഭാഗം കൈകാര്യം ചെയ്യുന്നത് താജ് ഹോട്ടൽസ്‌ ഗ്രൂപ്പ് ആണ്. ഇപ്പോഴത്തെ ഉടമസ്ഥനായ ഗജ് സിംഗിൻറെ മുത്തച്ചനായ മഹാരാജ ഉമൈദ് സിംഗിൻറെ പേരാണ് പാലസിനു നൽകിയിരിക്കുന്നത്. ഈ മണിമാളികയിൽ 347 മുറികളുണ്ട്. ജോധ്പൂർ രാജകുടുംബത്തിൻറെ വസതിയാണ്‌ ഉമൈദ് ബ്ഭാവൻ പാലസ്. പാലസിൻറെ ഒരു ഭാഗം മ്യൂസിയമായും പ്രവർത്തിക്കുന്നുണ്ട്.

## ചരിത്രം
റാത്തോർ രാജവംശത്തിൻറെ നല്ല ഭരണകാലത്തിനു ശേഷം വരൾച്ചയുടെ കാലം വരും എന്നു ശപിച്ച ഒരു സന്യാസിയുമായി ബന്ധപ്പെട്ടാണ് ഉമൈദ് ഭവൻ പാലസ് നിർമ്മാണ ചരിത്രം ബന്ധപ്പെട്ടു കിടക്കുന്നത്. അങ്ങനെ, 50 വർഷത്തെ പ്രതാപ് സിംഗിൻറെ ഭരണകാലത്തിനു ശേഷം 1920-കളിൽ 3 വർഷം തുടർച്ചയായി ജോധ്പൂരിൽ വരൾച്ചയും പട്ടിണിയും നേരിട്ടു.പട്ടിണി ബാധിച്ച പ്രദേശങ്ങളിലെ കർഷകർ ജോധ്പൂരിലെ മർവാറിലെ മുപ്പത്തിഏഴാം റാത്തോർ ഭരണാധികാരിയായ ഉമൈദ് സിംഗ് രാജാവിൻറെ അടുത്തു വന്നു ജോലി നൽകണം എന്നു അഭ്യർത്ഥിച്ചു. കർഷകരെ സഹായിക്കുന്നതിനായി ഒരു ഗംഭീര കൊട്ടാരം പണിയാൻ രാജാവ് തീരുമാനിച്ചു.

പട്ടിണിയിലായ കർഷകരെ സഹായിക്കുന്നതിനായി പണിയുന്നതുകൊണ്ട് കൊട്ടാരത്തിൻറെ നിർമ്മാണ പ്രവർത്തനങ്ങൾ വളരെ മന്ദഗതിയിലാണ് നടന്നത്. 1929-ലാണ് പാലസിനു തറകല്ലിട്ടത്. 2000 മുതൽ 3000 പേര് വരെ പാലസിൻറെ നിർമ്മാണത്തിന് ജോലിചെയ്തു. ഇന്ത്യൻ സ്വാതന്ത്ര്യത്തിനു വളരെ അടുത്ത 1943-ലാണ് പാലസ് നിർമ്മാണം പൂർത്തിയാക്കി താമസം തുടങ്ങിയത്. 11 മില്യൺ ഇന്ത്യൻ രൂപയാണ് ഹോട്ടലിൻറെ നിർമ്മാണ ചെലവായി കണക്കാക്കപ്പെടുന്നത്.

ചിറ്റാർ ഹിൽ എന്നറിയപ്പെടുന്ന സ്ഥലമാണ് പാലസ് നിർമ്മാണത്തിനായി തിരഞ്ഞെടുത്തത്, അതുകൊണ്ട്തന്നെ ചിറ്റാർ പാലസ് എന്ന പേരിലായിരുന്ന ആദ്യ കാലത്ത് പാലസ് അറിയപ്പെട്ടിരുന്നത്. 

## ഹോട്ടൽ
ഉമൈദ് ഭവൻ പാലസിൻറെ ഹോട്ടൽ വിഭാഗം നടത്തുന്നത് താജ് ഗ്രൂപ്പ് ഓഫ് ഹോട്ടൽസ്‌ ആണു. അത്യാഡംബര ‘റീഗൽ ആൻഡ്‌ വൈസ് റീഗൽ സ്യൂട്ടുകൾ’, അത്യുഗ്രൻ ‘മഹാരാജ’ ‘മഹാറാണി’ സ്യൂട്ടുകൾ എന്നിവ ഉൾപ്പെടെ 70 അതിഥി മുറികളാണ് താജ് ഉമൈദ് ഭവൻ പാലസ് ഹോട്ടലിൽ ഉള്ളത്. മഹാറാണി സ്യൂട്ടിലെ ബാത്ത് ടബ് നിർമിച്ചിരിക്കുന്നത് ഒരൊറ്റ പിങ്ക് മാർബിൾ കട്ടയിൽനിന്നും കൊത്തിയെടുത്താണ്, ഇത്തരത്തിലുള്ള ഇന്ത്യയിലെ ഏക ബാത്ത് ടബ് ഇതാണ്. മഹാറാണി സ്യൂട്ടിലെ ബെഡ് റൂമിനോട് അറ്റാച്ച് ചെയ്ത അടുക്കളയും ഉണ്ട്. ബെഡിനോട്‌ ചേർന്നു സിംഹത്തിനു മുകളിൽ സ്ത്രീ ഇരിക്കുന്ന ഒരു ശില്പവും ഉണ്ട്. മഹാരാജ സ്യൂട്ടുകളിൽ പുള്ളിപുലിയുടെ തോലുകൊണ്ടുള്ള ഫർണിഷ് ചെയ്തിട്ടും ഉണ്ട്.

## സ്ഥാനം
ഇന്ത്യൻ സംസ്ഥാനമായ രാജസ്ഥാനിലെ ജോധ്പൂരിലാണ് താജ് ഉമൈദ് ഭവൻ പാലസ് സ്ഥിതിചെയ്യുന്നത്. ജോധ്പൂരിലെ പാലസ് റോഡിൽ സ്ഥിതിചെയ്യുന്ന താജ് ഉമൈദ് ഭവൻ പാലസ് ഹോട്ടൽ മേഹ്രാൻഗർ ഫോർട്ട്‌ (6.5 കിലോമീറ്റർ), ദി ജസ്വന്ത്‌ താട മൌസോളിയം (6 കിലോമീറ്റർ), മണ്ടോർ (8 കിലോമീറ്റർ), കൈലാന ലേക്ക് ആൻഡ്‌ ഗാർഡൻ (13 കിലോമീറ്റർ), ബാൽസമണ്ട് ലേക്ക് (14.5 കിലോമീറ്റർ), മസൂരിയ ഹിൽസ് (6 കിലോമീറ്റർ), ഭിം ഭിരാക് ലേക്ക് എന്നീ ടൂറിസ്റ്റ് കേന്ദ്രങ്ങളുടെ സമീപമാണ്.

എയർപോർട്ടിൽനിന്നും താജ് ഉമൈദ് ഭവൻ പാലസ് ഹോട്ടലിലേക്കുള്ള ദൂരം: ഏകദേശം 4.5 കിലോമീറ്റർ

റെയിൽവേ സ്റ്റേഷനിൽനിന്നും താജ് ഉമൈദ് ഭവൻ പാലസ് ഹോട്ടലിലേക്കുള്ള ദൂരം: ഏകദേശം 4.5 കിലോമീറ്റർ

## ചിത്രശാല

File:UmeidBhavanPalaceJodhpurPrd.jpg
File:Ummaid Bhawan Palace 2015.jpg
File:Umaid bhavan Palace, Jodhpur.jpg|മെഹ്റാൻഗഢ് കോട്ടയിൽ നിന്നുള്ള ദൃശ്യം
|മാർവാർ ഹാൾ


## അവലംബം


## ഗ്രന്ഥസൂചി
* 
* 
* 
* 
* 
* 
* 

## പുറത്തേക്കുള്ള കണ്ണികൾ
*

വർഗ്ഗം:രാജസ്ഥാനിലെ കൊട്ടാരങ്ങൾ
ഒഴിവുദിവസത്തെ കളി

സനൽകുമാർ ശശിധരൻ സംവിധാനം ചെയ്ത് 2015-ലെ മികച്ച ചിത്രത്തിനുള്ള കേരളസംസ്ഥാന പുരസ്കാരം നേടിയ മലയാളചലച്ചിത്രമാണ് **ഒഴിവുദിവസത്തെ കളി**. ഉണ്ണി ആറിന്റെ ഇതേ പേരിലുള്ള ചെറുകഥയുടെ ചലച്ചിത്രാവിഷ്കാരമാണ് ഈ ചിത്രം. പുതുമുഖങ്ങളാണ് ഇതിലെ കഥാപാത്രങ്ങളെ അവതരിപ്പിച്ചിരിക്കുന്നത്.

അരുവിക്കര ഉപതെരഞ്ഞെടുപ്പ് ദിവസം നഗരത്തിലെ 5 ചെറുപ്പകാരായ സുഹൃത്തുക്കൾ തിരക്കുകളിൽ നിന്നും മാറി ഉല്ലസത്തിനായി വനത്തിലേക്ക് യാത്രയാകുന്നു. തങ്ങളുടെ സൗഹൃദ നിമിഷങ്ങളെ ആഘോഷമാക്കിമാറ്റിയ  സുഹൃത്തുക്കൾ മദ്യലഹരിയിലാകുകയും പല പ്രശ്നങ്ങൾ അവരിൽ ഉടലെടുക്കുകയും ചെയ്യുന്നു. ഇത് അവസാനം കൂട്ടത്തിൽ ഒരാളുടെ മരണത്തിനിടയാക്കുന്നു. മദ്യപസംഘം സമയം കളയാനായി കള്ളനും പൊലീസും കളിക്കുകയും കൂട്ടത്തിൽ കള്ളനാകുന്ന ദാസൻ എന്ന ദളിത് യുവാവിനെ തൂക്കിലേറ്റി ശിക്ഷ നടപ്പാക്കുന്നതുമാണ് ചിത്രം. ബുദ്ധിജീവി വർത്തമാനം പറയുന്നവരുടെ മനസ്സിൽ എത്രത്തോളം സ്ത്രീവിരുദ്ധതയും ദളിത് വിരുദ്ധതയും ഉണ്ടെന്ന് ചിത്രം വ്യക്തമാക്കുന്നു.

## അഭിനേതാക്കൾ
* നിസ്താർ സേഠ്  - *ധർമൻ* 
* ബൈജു നെറ്റൊ *ദാസൻ* 
*ഗിരിഷ് നായർ as *തിരുമേനി*
* പ്രദീപ് കുമാർ *വിനയൻ*
* രെജു പിള്ളൈ *നാരായണൻ*
* അഭിജ ശിവകല  - *ഗീത* 
* അരുൺ നായർ  *അശോകൻ* 
* ശ്രീധർ പി.യു - *ഗണേഷൻ*

## പുരസ്കാരം
2015-ലെ മികച്ച ചിത്രത്തിനുള്ള കേരളസംസ്ഥാന പുരസ്കാരം നേടി. വർത്തമാനകാല സാമൂഹ്യ – രാഷ്ട്രീയ ജീവിതത്തിന്റെ നേർക്കാഴ്ചയാണ് ചിത്രമെന്ന് അവാർഡ് ജൂറി വിലയിരുത്തി.

## അവലംബം

വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
ആൻഡ്രൂ വെയിൽസ്

ഫെ൪മയുടെ അവസാന സിദ്ധാന്തം തെളിയിക്കുക വഴി പ്രശസ്തനായ ബ്രട്ടിഷ് ഗണിതശാസ്ത്രജ്ഞനാണ് ആൻഡ്രൂ വെയിൽസ്.
ദ് കാച്ചർ ഇൻ ദ് റൈ

അമേരിക്കൻ എഴുത്തുകാരനായ ജെ.ഡി. സാലിംഗർ എഴുതിയ ഏക നോവൽ ആണ് ***ദ് കാച്ചർ ഇൻ ദ്  റൈ***. ഈ നോവൽ 1951-ൽ പ്രസിദ്ധീകരിച്ചതു മുതൽ ഇന്നു വരെ വളരെ ജനപ്രിയമായി നിലകൊള്ളുന്നു. ലോകത്തിലെ  എല്ലാ പ്രമുഖ ഭാഷകളിലേക്കും വിവർത്തനം ചെയ്യപ്പെട്ട ഈ കൃതിഏകദേശം എല്ലാ വർഷവും 250,000 കോപ്പികൾ വിറ്റ​ഴിയുകയും ആകെ 65 ദശലക്ഷം കോപ്പികൾ വിറ്റ​ഴിയുകയും ചെയ്തിട്ടുണ്ട്. ഇതിലെ കേന്ദ്രക​​ഥാപാത്രം ഹോൾഡൻ കോൾഫിൽഡ് കൗമാരക്കാരുടെ എതിർപ്പിന്റെ ബിംബം ആയി മാറി.

1923-നു ശേഷം ഇംഗ്ലീഷ് ഭാഷയിൽ പുറത്തിറങ്ങിയ 100 മികച്ച നോവലുകളിൽ ഒന്നായി 2005-ൽ ടൈം വാരിക തിരഞ്ഞെടുത്തിട്ടുണ്ട്. ഇതുകൂടാതെ മോഡേൺ ലൈബ്രറി ഈ കൃതിയെ വിശേഷിപ്പിച്ചത് 20-ാം നൂറ്റാണ്ടിലെ 100 മികച്ച നോവലുകളിൽ ഒന്ന് എന്നാണ്.
## അവലംബം

വർഗ്ഗം:അമേരിക്കൻ നോവലുകൾ
വർഗ്ഗം:ഇംഗ്ലീഷ് നോവലുകൾ
മാർട്ടിൻ ക്രോ

മുൻ ന്യൂസിലൻഡ് ക്രിക്കറ്റ് താരവും ,കമന്റേറ്ററുമായിരുന്നു മാർട്ടിൻ ഡേവിഡ് ക്രോ എന്ന **മാർട്ടിൻ ക്രോ** (1962-2016).1962 സെപ്തംബർ 22 ന് ഓക്‌ലൻഡിലാണ് അദ്ദേഹം ജനിച്ചത്.1982ൽ, തന്റെ പത്തൊൻപതാം വയസ്സിൽ ന്യൂസിലൻഡ് ക്രിക്കറ്റ് ടീമിന്റെ ഭാഗമായ ക്രോ ന്യൂസിലൻഡ് ക്രിക്കറ്റിലെ എക്കാലത്തെയും മികച്ച കളിക്കാരനായാണ് അറിയപ്പെടുന്നത്.

1982 ഫെബ്രുവരി 13 ന് ഓസ്ട്രേലിയക്കെതിരായ ഏകദിനമൽസരത്തിലൂടെ രാജ്യാന്തരക്രിക്കറ്റിൽ അരങ്ങേറ്റം കുറിച്ച ക്രോ ന്യൂസിലൻഡിനുവെണ്ടി ടെസ്റ്റ്,ഏകദിന ഫോർമാറ്റുകളിൽ ഏറ്റവുമധികം റൺസ് നേടിയിട്ടുള്ള താരമാണ്.1990 മുതൽ 1993 വരെ ന്യൂസിലന്റ് ടീമിന്റെ ക്യാപ്റ്റനായും അദ്ദേഹം പ്രവർത്തിച്ചിട്ടുണ്ട്.ന്യൂസിലന്റ് ക്രിക്കറ്റ് ടീമിന്റെ ഇന്നത്തെ വളർച്ചയിൽ മുഖ്യപങ്ക് വഹിച്ച കളിക്കാരനാണ് അദ്ദേഹം.1992 ലോകകപ്പിൽ ക്രോയുടെ നായകത്വത്തിൽ കളിച്ച ന്യൂസിലന്റ് ടീം  ടൂർണ്ണമെന്റിന്റെ സെമിഫൈനലിലെത്തി.നായകൻ എന്ന നിലയിൽ മാർട്ടിൻ ക്രോ കാണിച്ച ആക്രമണോൽസുകത ടൂർണ്ണമെന്റിലുടനീളം പ്രശംസിക്കപ്പെട്ടു.1992 ലൊകകപ്പിലെ ഏറ്റവും കൂടുതൽ റൺസ് നേടി മാൻ ഓഫ് ദ ടൂർണമെന്റ് പുരസ്കാരം നേടിയതും ക്രോ ആയിരുന്നു. 1991ൽ ശ്രീലങ്കയ്ക്കെതിരെ ബേസിൻ റിസേർവിൽ നേടിയ 299 റൺസാണ് അദ്ദേഹത്തിന്റെ കരിയറിലെ ഏറ്റവും മികച്ച സ്കോർ.ദീർഘകാലം പരിക്കിന്റെ പിടിയിലായതിനെത്തുടർന്ന് 1995ൽ അദ്ദേഹം രാജ്യാന്തരക്രിക്കറ്റിൽ നിന്നും വിരമിച്ചു. 2012ൽ രക്താർബുദം സ്ഥിതീകരിച്ചതിനെത്തുടർന്ന് എറെനാളായി വിശ്രമത്തിലായിരുന്ന മാർട്ടിൻ ക്രോ 2016 മാർച്ച് 3ന് അന്തരിച്ചു 

## അവലംബം

## പുറത്തേക്കുള്ള കണ്ണികൾ
* 
* 
* 

വർഗ്ഗം:1962-ൽ ജനിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:മാർച്ച് 3-ന് മരിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
കശ്മീരി പണ്ഡിറ്റ്

ഇന്ത്യയിലെ ജമ്മു-കശ്മീർ സംസ്ഥാനത്തിലെ കശ്മീർ താഴ്‌വരയിലുള്ള ഒരു ജനവിഭാഗമാണ് **കശ്മീരി പണ്ഡിറ്റുകൾ**. കാശ്മീരി ബ്രാഹ്മണർ എന്നും ഇവർ അറിയപ്പെടുന്നു. കാശ്മീർ താഴ്‌വരയിലെ ആദ്യകാല നിവാസികളിൽ ഇപ്പോഴും നിലവിലുള്ള ഒരേയൊരു ഹിന്ദു ജനവിഭാഗമാണ് ഇവർ. നിരവധി കൂട്ടക്കൊലകളുടേയും വംശീയഉന്മൂലനാശനങ്ങളുടെയും ഫലമായി കാശ്മീർ താഴ്‌വരയിൽ നിന്നും നിഷ്കാസിതരായ ഇവർ ഇപ്പോൾ ജമ്മുവിലും NCR-ലും ഇന്ത്യയുടെ വിവിധഭാഗങ്ങളിലുമായി കഴിയുന്നു.

## ചരിത്രം
കശ്മീരിലെ ജനസമൂഹത്തിന്റെ ചരിത്രം 5,000-ത്തോളം വർഷങ്ങൾക്ക് മുൻപേ തുടങ്ങുന്നു. പുരാതന കാലഘട്ടത്തിൽ വൈദിക മതവും ഹിന്ദു സംസ്കാരവും നിലനിന്നിരുന്ന പ്രദേശമായിരുന്നു കാശ്മീർ. അവിടെയുണ്ടായിരുന്ന ശൈവമതാചാരികളായ ബ്രാഹ്മണഗോത്രങ്ങളാണ് പിൽകാലത്ത് കശ്മീരി പണ്ഡിറ്റുകൾ എന്നറിയപ്പെട്ടത്. അക്‌ബറാണ് അദ്ദേഹത്തിന്റെ ഭരണത്തിൻ കീഴിൽ ജോലിചെയ്തിരുന്ന ബുദ്ധിമാന്മാരായ ബ്രാഹ്മണസമൂഹത്തിന് **പണ്ഡിറ്റ്** എന്നു പുരസ്കാരരൂപത്തിൽ പേരുനൽകിയത്.

അക്ബറിനു മുൻപ് 14-ആം നൂറ്റാണ്ടുവരേയും ഹിന്ദു-ബുദ്ധമതങ്ങളായിരുന്നു കശ്മീരിലെ പ്രമുഖ മതസമൂഹങ്ങൾ. 14-ആം നൂറ്റാണ്ടിലാണ് കശ്മീരിലേക്കുള്ള ഇസ്ലാമിന്റെ ആഗമനം. ആദ്യകാലങ്ങളിൽ മതസമൂഹങ്ങൾ സഹവർത്തിത്വത്തിൽ കഴിഞ്ഞിരുന്നെങ്കിലും; ലോഹ്റ രാജവംശത്തിന്റെ നിരുത്തരവാദ ഭരണത്തിന്റെ ഫലമായി പ്രഭുക്കന്മാരുടേയും മാടമ്പിമാരുടേയും അപ്രമാദിത്വം നടപ്പിൽ വരുകയും, തുടർച്ചയായ ഭരണപ്രശ്നങ്ങളുടെ ഫലമായി ഇസ്ലാമിക ഭരണാധികാരികൾ താഴ്‌വരയിൽ ഭരണം പിടിച്ചെടുക്കുകയും ചെയ്തു. ചില മുസ്ലീം ഭരണാധികാരികൾ ഹിന്ദു സമൂഹത്തോട് നീതിപുലർത്തിയെങ്കിലും പലരും ജനങ്ങളെ നിർബന്ധിതമായും അല്ലാതെയും ഇസ്ലാമിലേക്ക് പരിവർത്തനം നടത്തുകയും കാലക്രമേണ താഴ്‌വര മുസ്ലീം ഭൂരിപക്ഷസമൂഹമായി പരിണമിക്കുകയും ചെയ്തു.

### കൂട്ടക്കൊലകൾ

1989-നും 90-നും ഇടയിലെ വിവിധ അക്രമസംഭവങ്ങളിലായി ഏകദേശം 300 കാശ്മീരി പണ്ഡിറ്റുകൾ കൊല്ലപ്പെട്ടിട്ടുണ്ട്. 1990-കളുടെ ആദ്യത്തിൽ "അഫ്താബ്", "അൽ സഫ" എന്നീ പ്രാദേശിക പത്രങ്ങൾ മുസ്ലീങ്ങളെ ഇന്ത്യക്കെതിരേ ജിഹാദ് നടത്താൻ പ്രേരിപ്പിക്കുകയും താഴ്‌വരയിൽ താമസിക്കാൻ താല്പര്യപ്പെട്ട എല്ലാ ഹിന്ദുക്കളേയും നാടുകടത്താൻ കല്പിക്കയും ചെയ്തു. തുടർന്നുള്ള ദിനങ്ങളിൽ മുഖം‌മൂടിക്കാരായ അക്രമികൾ എ.കെ. 47 തോക്കുകൾ കൊണ്ട് പലായനം ചെയ്യാത്ത ഹിന്ദുക്കളെ കൊല്ലാൻ തുടങ്ങി. 24 മണിക്കൂറിനകം നാടുവിടാനും ഇല്ലെങ്കിൽ മരിക്കാനും തയ്യാറാകാൻ പറഞ്ഞുകൊണ്ടുള്ള ലഘുലേഖകൾ ഹിന്ദുക്കളുടെ വീടുകളിൽ പതിച്ചു.

ഇന്ത്യാ വിഭജനം മുതൽ ഇങ്ങോട്ട് തുടർന്നു പോരുന്ന ഇസ്ലാമിക ഫണ്ടമെന്റലിസ്റ്റുകളുടെ വംശീയ ഉന്മൂലനാശനശ്രമങ്ങളുടെ ഫലമായി 1990 മാർച്ച് മാസത്തിന് ശേഷം മാത്രം 2,50,000-നും 3,00,000-നും ഇടയിൽ പണ്ഡിറ്റുകൾ കശ്മീരിൽ നിന്നും നിഷ്കാസിതരായി എന്നു വിശ്വസിക്കപ്പെടുന്നു. കശ്മീർ താഴ്‌വരയിലെ ഇന്ത്യക്കെതിരായ കലാപങ്ങൾക്ക് മതകീയവും വിഭജനാത്മകവും ആയ നിറം വന്നതിനു ശേഷം; 1947-ൽ താഴ്‌വരയിലെ ജനസംഖ്യയുടെ ഏകദേശം 1% ഉണ്ടായിരുന്ന പണ്ഡിറ്റുകൾ, 0.1% (ചില അനുമാനങ്ങളുടെ അടിസ്ഥാനത്തിൽ) ആയി കുറഞ്ഞതായി കണക്കാക്കപ്പെടുന്നു.
### പലായനം

### പുനരധിവാസം
കലാപകലുഷിതമായ കാലങ്ങളിൽ കശ്മീരിൽ നിന്നും നിഷ്കാസിതരായവരിൽ തിരിച്ചു കൊണ്ടുവന്ന് കശ്മീരിൽ പുനരധിവസിപ്പിക്കുന്നതിന് കാലാകാലങ്ങളിലെ ഇന്ത്യാ ഗവണ്മെന്റ് പരിശ്രമിച്ചിട്ടുണ്ട്. തിരിച്ചു പോകുന്ന കുടുംബങ്ങൾക്ക് 2008-ലെ രണ്ടാം യു.പി.എ. സർക്കാർ ധനസഹായം പ്രഖ്യാപിച്ചിരുന്നു. അതിനുപുറമേ 2014-ലെ എൻ.ഡി.എ. ഗവണ്മെന്റ് നയപ്രഖ്യാപനത്തിലൂടെയും ബജറ്റിലൂടെയും ഇതിനായി പദ്ധതികൾ പ്രഖ്യാപിക്കുകയും, തങ്ങളുടെ സഖ്യത്തിൽ ഭരണം നടത്തുന്ന സംസ്ഥാന സർക്കാരിന്റെ സഹായത്തോടെ പ്രത്യേക സ്ഥലങ്ങളിൽ പോക്കറ്റുകളായി പണ്ഡിറ്റുകളെ പുനരധിവസിപ്പിക്കാൻ ശ്രമിക്കുകയും ചെയ്തു.

## അവലംബം

വർഗ്ഗം:ജമ്മു-കശ്മീരിലെ ജനവിഭാഗങ്ങൾ
വൈകാതോ നദി

ന്യൂസിലൻഡിലെ ഉത്തരദ്വീപിലെ ഏറ്റവും പ്രധാനപ്പെട്ട നദിയാണ് **വൈകാതോ നദി**. 425 കിലോമീറ്റർ നീളമുള്ള വൈകാതോ, രാജ്യത്തെ ഏറ്റവും നീളമേറിയ നദിയാണ്. ഉത്തരദ്വീപിലെ റൗഫ് പർവതനിരകളിൽ നിന്നും ആരംഭിക്കുന്ന വൈകാതോ നദി ന്യൂസിലൻഡിലെ ഏറ്റവും വലിയ തടാകമായ തൗപോ തടാകം മുറിച്ചുകടന്ന് വൈകാതോ സമതലത്തിലൂടെ പടിഞ്ഞാറേക്കൊഴുകി ഓക്‌ലൻഡിനടുത്തുള്ള വൈകാതോ തുറമുഖത്തുവെച്ച് ടാസ്മാൻ കടലിൽ പതിക്കുന്നു. ഉത്തരദ്വീപിലെ കാർഷികാവശ്യങ്ങൾക്കും വൈദ്യുതോത്പാദനത്തിനുമൗള്ള ജലസ്ത്രോതസാണിത്. ഹാമിൽടൺ ഉൾപ്പെടെ നിരവധി നഗരങ്ങൾ വൈകാതൊ നദിയുടെ തീരത്തായി നിലകൊള്ളുന്നു.
## അവലംബം

## പുറത്തേക്കുള്ള കണ്ണികൾ
* Waikato River Basin Flow Rates and Rainfall.
* Hamilton City Council's Waikato River webcam

വർഗ്ഗം:ന്യൂസിലൻഡിലെ നദികൾ
പാവാട (ചലച്ചിത്രം)

2016ൽ പുറത്തിറങ്ങിയ ഒരു മലയാള ചലച്ചിത്രമാണ് **പാവാട**.മാർത്താണ്ഡൻ സംവിധാനം ചെയ്തിരിക്കുന്ന ഈ ചലച്ചിത്രത്തിന്റെ തിരക്കഥ ർചിച്ചിരിക്കുന്നത് ബിപിൻ ചന്ദ്രനാണ്.പൃഥ്വിരാജും, അനൂപ് മേനോനും പ്രധാന വേഷങ്ങളിലെത്തുന്ന ഈ ചിത്രം രണ്ട് മദ്യപാനികളുടെ കഥയാണ് പറയുന്നത്. ആശ ശരത്, നെടുമുടി വേണു, മിയ ജോർജ്ജ് എന്നിവരാണ് മറ്റ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. മണിയൻപിള്ള രാജു നിർമ്മിച്ച ഈ ചലച്ചിത്രം 2016 ജനുവരി 15ന് പ്രദർശനത്തിനെത്തി.
## കഥ
ഫൈസ് അഹ്മദ് ഫൈസ് എഴുതിയ ഒരു കവിതയോടെയാണ് ചിത്രം ആരംഭിക്കുന്നത്.മദ്യപാനികളായ ജോയിയും ബാബുവും, ഒരു ആസക്തി കേന്ദ്രത്തിൽ കണ്ടുമുട്ടുന്നത്, അവരവരുടെ ജീവിതം വീണ്ടും ക്രമീകരിക്കാൻ പരസ്പരം സഹായിക്കുന്നു. പാമ്പ് ജോയിയുടെ (പൃഥ്വിരാജ്) ദാമ്പത്യജീവിതം മദ്യപാനം മൂലം കുഴപ്പത്തിലാണ്. പാവാട ബാബുവിന്റെ (അനൂപ് മേനോൻ) ജീവിതം തകർന്നടിഞ്ഞതിനുകാരണം വർഷങ്ങൾക്ക് മുൻപ് അദ്ദേഹം നിർമ്മിച്ച ഒരു സിനിമയാണ്, അതിൽ ജോയിയുടെ അമ്മ സിസിലി നായികയായിരുന്നു. സാമ്പത്തിക നേട്ടത്തിനായി അദ്ദേഹത്തിന്റെ സുഹൃത്ത് എൽദോ (ഷാജോൺ) ചിത്രത്തിൽ അശ്ലീല രംഗങ്ങൾ ചേർത്ത് ചിത്രത്തെ ഒരു അഡൾട്ട് സിനിമയാക്കി മാറ്റി റിലീസ് ചെയ്തു. ചിത്രത്തിന്റെ 3D വിപുലീകൃത പതിപ്പ് വീണ്ടും റിലീസ് ചെയ്യാൻ എൽദോ ഉദ്ദേശിക്കുന്നു. പാമ്പ് ജോയിയും പാവാട ബാബുവും അവരുടെ മദ്യപാനം വഴി പോരാടുന്നു, ബാബുവിനും ജോയിയുടെ അമ്മ സിസിലിക്കും ഉണ്ടാകുന്ന മാനക്കേട് കണക്കിലെടുത്ത്  സിനിമയുടെ റി-റിലീസ് നിർത്താൻ കോടതി ഉത്തരവാകുന്നു. അവസാനം  ജോയിയും ബാബുവും മദ്യപാനം ഉപേക്ഷിക്കുന്നു. ബാബു അയാളുടെ പ്രതിശ്രുത വധുവിനെ(മഞ്ജു വാരിയർ) കൂട്ടികൊണ്ട് പോകുകയും ജോയിയുടെ ഭാര്യ അമ്മയാകാൻ തയ്യാറെടുക്കുന്നതും കാണിച്ച് ചിത്രം അവസാനിക്കുന്നു.

## അഭിനയിച്ചവർ

*പൃഥ്വിരാജ് - 'പാമ്പ്' ജോയ് 
*അനൂപ് മേനോൻ - ബാബു ജോസഫ്
*ആശ ശരത് - സിസിലി
*നെടുമുടി വേണു - പിള്ള
*മിയ ജോർജ്ജ് -സിനിമോൾ
*മണിയൻപിള്ള രാജു -അഡ്വ.ഗുണശേഖരൻ
*കലാഭവൻ ഷാജോൺ -എൽദോ
*മുരളി ഗോപി
*സിദ്ദിഖ്
*ഷറഫുദ്ദീൻ
*സായി കുമാർ
*മണിക്കുട്ടൻ
*മഞ്ജു വാര്യർ (അതിഥി വേഷം)
*ചെമ്പൻ വിനോദ് ജോസ്‌
*സുധീർ കരമന
*സുർജിത്ത്‌ ഗോപിനാഥ് -മദ്യപൻ 

## സംഗീതം

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
വർഗ്ഗം:മഞ്ജു വാരിയർ അഭിനയിച്ച ചലച്ചിത്രങ്ങൾ
വൈ ഐ ആം നോട്ട് എ മുസ്ളിം

പ്രമുഖ ഇസ്ളാം വിമർശകനായ ഇബ്ൻ വാറഖ് എഴുതിയ ഗ്രന്ഥമാണ് ***വൈ ആം നോട്ട് എ മുസ്ളിം***. പ്രൊമിത്യൂസ് ബുക്ക്സ് ആണ് പുസ്തകം പ്രസിദ്ധീകരിച്ചത്. 1995 ൽ അമേരിക്കയിലാണ് ഈ പുസ്തകം ആദ്യമായി പുറത്തിറങ്ങിയത്.ബെർട്രാൻഡ് റസ്സലിന്റെ വിഖ്യാത ഗ്രന്ഥമായ വൈ ഐ ആം നോട്ട് എ ക്രിസ്റ്റ്യൻ എന്ന ഗ്രന്ഥത്തിനുള്ള ആദരവിലാണ് ഗ്രന്ഥകാരൻ ഈ പുസ്തകത്തിന് ഈ പേര് നൽകിയത്. ഇസ്ളാം മതാനുയായികളിൽ നിന്നുള്ള രോഷം ഭയന്ന് ഗ്രന്ഥകാരൻ സ്വീകരിച്ചതാണ് ഇബ്ൻ വാറഖ് എന്ന തൂലികാനാമം. *ഗൗരവതരവും പ്രകോപനപരവും  ഇസ്ളാമിനെ തകർക്കുക എന്ന ഉദ്ദേശം വെച്ചിട്ടുള്ളതുമാണ്* ഈ പുസ്തകം  എന്നാണ് ഒരു നിരൂപകൻ പറഞ്ഞിട്ടുള്ളത്. പുസ്തകം ഇസ്ളാമിന്റെ ഐതിഹ്യങ്ങൾ, ദൈവശാസ്ത്രം, ചരിത്രപരമായ നേട്ടങ്ങൾ, വർത്തമാനകാല സ്വാധീനം എന്നിവയെ വിമർശിക്കുന്നു. ഇസ്ളാമിനെ വിമർശനപരമായി വിശദമായിത്തന്നെ പഠിക്കുന്നു ഈ കൃതി. വ്യക്തിസ്വാതന്ത്ര്യം, മതേതരത്വം എന്നിവയ്ക്കെതിരാണ് ഇസ്ളാം എന്ന് സമർത്ഥിക്കാനാണ് പുസ്തകം ശ്രമിക്കുന്നത്."

## ഇതും കാണുക
* ദൈവദൂഷണം ഇസ്ളാമിൽ
* ഇസ്ലാമും വിമർശനങ്ങളും

## Editions
* Prometheus Books (hardcover), 1995, ISBN 0-87975-984-4
* (French) Age d'homme, (1999), ISBN 2-8251-1259-3
* (Persian), 2000
* Prometheus Books (paperback), 2003, ISBN 1-59102-011-5
* (Spanish) Ediciones del Bronce, Barcelona, 2003 ISBN 84-8453-146-5
* (Danish) Lindhardt og Ringhof, 2004, ISBN 87-595-2065-5

## References

വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:മതവിമർശന ഗ്രന്ഥങ്ങൾ
മലയാളത്തിലെ ശാസ്ത്രഗ്രന്ഥങ്ങളുടെ പട്ടിക

**മലയാളത്തിലെ ശാസ്ത്രഗ്രന്ഥങ്ങളുടെ പട്ടിക**

വർഗ്ഗം:മലയാളഗ്രന്ഥങ്ങൾ
കേരളത്തിലെ പുസ്തകശാലകളുടെ പട്ടിക

**കേരളത്തിലെ പുസ്തകശാലകളുടെ പട്ടിക**

വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:പുസ്തകപ്രസാധകർ
*
മലയാളത്തിലെ സാഹിത്യ പുരസ്കാരങ്ങളുടെ പട്ടിക

**മലയാളത്തിലെ സാഹിത്യ പുരസ്കാരങ്ങളുടെ പട്ടിക**
*അങ്കണം അവാർഡ്
*മലയാള പുരസ്കാരം
*ഇടശ്ശേരി പുരസ്കാരം
*ഉള്ളൂർ അവാർഡ്
*എസ് ഗുപ്തൻ നായർ പുരസ്കാരം
*എഴുത്തച്ഛൻ പുരസ്കാരം
*എം പി കുമാരൻ സാഹിത്യ പുരസ്കാരം
*ഓടക്കുഴൽ പുരസ്കാരം
*കേരള സാഹിത്യ അക്കാദമി പുരസ്കാരം
*ചങ്ങമ്പുഴ പുരസ്കാരം
*ചെറുകാട് അവാർഡ്
*തകഴി സാഹിത്യ പുരസ്കാരം
*തനിമ പുരസ്കാരം
*പത്മപ്രഭാ പുരസ്കാരം
*പന്തളം കേരള വർമ പുരസ്കാരം
*പി കുഞ്ഞിരാമൻ നായർ സാഹിത്യ പുരസ്കാരം
*പ്രഭാത് നോവൽ അവാർഡ് 
*ബലിചന്ദനം പ്രതിഭാ പുരസ്കാരം
*ബഷീർ സാഹിത്യ പുരസ്കാരം
*മാതൃഭൂമി സാഹിത്യ പുരസ്കാരം
*മുട്ടത്തു വർക്കി പുരസ്കാരം
*ലളിതാംബിക അന്തർജ്ജനം പുരസ്കാരം
*വയലാർ പുരസ്കാരം
*വള്ളത്തോൾ പുരസ്കാരം‌
*വൈലോപ്പിള്ളി സാഹിത്യ പുരസ്കാരം
*പോഞ്ഞിക്കര റാഫി നോവൽ അവാർഡ്
*ശൂരനാട് കുഞ്ഞൻപിള്ള പുരസ്കാരം
*കവി മുട്ടത്തു സുധ പുരസ്കാരം
*കേരള കാളിദാസ കേരളവർമ്മ       '  പുരസ്കാരം
വർഗ്ഗം:മലയാള സാഹിത്യപുരസ്കാരങ്ങൾ
*സി.വി.എൻ സാഹിത്യ പുരസ്കാരം
*മഹാകവി വി.സി. ബാലകൃഷ്ണ പണിക്കർ അവാർഡ്
*ബുക്ക്‌ഷെൽഫ് സാഹിത്യ ശ്രേഷ്ഠ പുരസ്‌കാരം
*ബുക്ക്‌ഷെൽഫ് നോവൽ പുരസ്‌കാരം
*മനോരാജ് പുരസ്‌കാരം
മലയാളത്തിലെ പ്രധാന നിഘണ്ടുക്കൾ

**മലയാളത്തിലെ പ്രധാന നിഘണ്ടുക്കൾ**
*ശബ്ദതാരാവലി
*ഹെർമൻ ഗുണ്ടർട്ടിന്റെ നിഘണ്ടു
*മലയാള മഹാനിഘണ്ടു
*മലയാളം - പോർച്ചുഗീസ് നിഘണ്ടു
*മലയാള ശൈലീനിഘണ്ടു
*പുരാണ കഥാനിഘണ്ടു
*പച്ചമലയാള നിഘണ്ടു
*ഔഷധി നിഘണ്ടു
*കേരള ചരിത്ര നിഘണ്ടു
*മലയാണ്മ നിഘണ്ടു
*ശബ്ദരത്നാവലി

വർഗ്ഗം:മലയാളഗ്രന്ഥങ്ങൾ
മലയാള വിവർത്തനഗ്രന്ഥങ്ങളുടെ പട്ടിക

**മലയാള വിവർത്തന ഗ്രന്ഥങ്ങൾ**
മലയാള ഭാഷയിലേയ്ക്ക് മറ്റു ഭാഷകളിൽനിന്നും വിവർത്തനം ചെയ്ത ഗ്രന്ഥങ്ങളുടെ പട്ടികയാണിത്. നോവൽ, ചെറുകഥ, കവിത, നാടകം, വിജ്ഞാനസാഹിത്യം തുടങ്ങിയ എല്ലാ മേഖലകളിൽ നിന്നുമുള്ളവയുടെ സമ്പൂർണ്ണ പട്ടിക 

വർഗ്ഗം:വിവർത്തകർ
മേരി കിങ്

മാർട്ടിൻ ലൂഥർ കിങ്ങ് ജൂനിയറിന്റെ സമരപങ്കാളിയായിരുന്ന ലോകപ്രശസ്ത പൗരാവകാശ - സമാധാന പ്രവർത്തകയാണു് **മേരി എലിസബത്ത് കിങ്.** പൗരാവകാശമുന്നേറ്റങ്ങളിൽ സ്തീകളുടെ അവസ്ഥയെപ്പറ്റി കേസീ ഹെയ്ഡനുമായി ചേർന്ന് 1965-ൽ ചേർന്നെഴുതിയ സെക്സ് ആന്റ് കാസ്റ്റ് എന്ന ലേഖനം രണ്ടാം ഫെമിനിസ്റ്റ് തരംഗത്തിന്റെ കാരണമായി കരുതപ്പെടുന്നു.

കറുത്തവരുടെ അവകാശസമരത്തിൽ പങ്കെടുത്ത അപൂർവ്വം വെളുത്തവരിൽ ഒരാൾ. പിന്നീട് അമേരിക്കൻ പ്രസിഡന്റായ ജിമ്മി കാർട്ടറുടെ സഹപ്രവർത്തകയും സുഹൃത്തുമായി. കാർട്ടർ പ്രസിഡന്റായപ്പോൾ ആഗോള സമാധാനദൗത്യങ്ങൾക്കായി രൂപം നൽകിയ മന്ത്രിതലസമിതിയുടെ മേധാവിയായും അദ്ദേഹത്തിന്റെ ഉപദേഷ്ടാവുമായി പ്രവർത്തിച്ചു. ലോകത്തെ 120ൽപ്പരം വികസ്വരരാജ്യങ്ങളിൽ കിങ് സമാധാനദൗത്യങ്ങൾക്കായി നിയോഗിക്കപ്പെട്ടിട്ടുണ്ട്. ആബറിസ്റ്റ്വിത്ത് സർവ്വകലാശാലയിൽനിന്ന് രാജ്യാന്തരരാഷ്ട്രീയത്തിൽ ഡോക്ടറേറ്റ് കരസ്ഥമാക്കിയ കിങ്, ഐക്യരാഷ്ട്രസഭയ്ക്കു കീഴിൽ കോസ്റ്റാ റിക്കയിലുള്ള യൂനിവേഴ്സിറ്റി ഫോർ പീസിലെ പീസ് ആൻഡ് കോൺഫ്ലിക്റ്റ്സ് വിഭാഗം മേധാവിയാണ്.
## പുരസ്കാകരങ്ങൾ
പശ്ചിമേഷ്യയിൽ സാമൂഹികനീതിക്കും സമാധാനവിദ്യാഭ്യാസത്തിനും നൽകിയ സംഭാവനകൾ പരിഗണിച്ചു നൽകിയ എൽ-ഹിബ്രി പീസ് എജ്യൂക്കേഷൻ പ്രൈസ്, ഗാന്ധിയൻ മൂല്യങ്ങളുടെ പ്രചാരണത്തിനു നൽകുന്ന ജമ്നലാൽ ബജാജ് രാജ്യാന്തരപുരസ്ക്കാരം, ജെയിംസ് എം. ലോസൺ നോൺവയലന്റ് അച്ചീവ്മെന്റ് അവാർഡ്, ഒഹായോ വെസ്ലിയൻ സർവ്വകലാശാലയുടെ ഡോക്ടർ ഓഫ് ലാ എന്നിങ്ങനെ പല പുരസ്ക്കാരങ്ങളും ബഹുമതികളും മേരി കിങ്ങിനെ തേടിയെത്തിയിട്ടുണ്ട്.

നിരവധി പുസ്തകങ്ങളുടെ കർത്താവായ മേരി കിങ് 2015ൽ വൈക്കം സത്യാഗ്രഹത്തിൽ ഗാന്ധിയുടെ പങ്കിനെക്കുറിച്ചൊരു പുസ്തകം പ്രസിദ്ധീകരിച്ചിരുന്നു.

## അവലംബം


വർഗ്ഗം:ജീവിച്ചിരിക്കുന്നവർ
വർഗ്ഗം:സമാധാനപ്രവർത്തകർ
വർഗ്ഗം:അഹിംസയുടെ വക്താക്കൾ
സെക്സ് ആന്റ് കാസ്റ്റ്

ഫെമിനിസത്തിന്റെ രണ്ടാം തരംഗത്തിനു തുടക്കം കുറിച്ച ലേഖനമാണു **സെക്സ് ആന്റ് കാസ്റ്റ്, എ കൈന്റ് മെമോ **(Sex and Caste: A Kind Memo) പൗരാവകാശമുന്നേറ്റങ്ങളിൽ സ്തീകളുടെ അവസ്ഥയെപ്പറ്റി കേസീ ഹെയ്ഡനുമായി ചേർന്ന് 1965ൽ മേരി എലിസബത്ത് കിങ്ങാണിതു പൂർത്തിയാക്കിയത്. വിദ്യാർത്ഥികളുടെ അക്രമരാഹിത്യസമരങ്ങളുടെ ഏകോപനത്തിൽ സ്വയംസേവകരായി പ്രവർത്തിച്ചപ്പോഴുണ്ടായ അനുഭവങ്ങളാണു ഇതിനു വഴിമരുന്നായത്. സ്ത്രീവിമോചനമുന്നേറ്റങ്ങളെപ്പറ്റിയുള്ള ആദ്യരേഖകളിലൊന്നായി ഈ ലേഖനം കണക്കാക്കപ്പെടുന്നു.

## അവലംബം

## പുറത്തേക്കുള്ള കണ്ണികൾ
 ചിക്കാഗോയിലെ ഇല്ലിനോയിസ് സർവ്വകലാശാല പ്രസിദ്ധീകരിച്ച പതിപ്പ്

വർഗ്ഗം:ലേഖനങ്ങൾ
വർഗ്ഗം:ഫെമിനിസം
ചാട്ടുളി

right|thumb|250x250px
right|thumb|326x326px|ചാട്ടുളി ഉപയോഗിച്ച് മീൻ പിടിക്കുന്നു

മീൻ പിടിക്കാനുപയോഗിക്കുന്ന ഉപകരണങ്ങളിലൊന്നാണ് **ചാട്ടുളി**. കൂർത്ത മുനയുള്ള ഈ ഉപകരണം മത്സ്യത്തിൻറെ ശരീരത്തിൽ തറച്ചാണ് പിടികൂടാനാകുന്നത്.ചൂണ്ടക്ക് സമാനമായുള്ള ഒരു ഉപകരണമാണിത്.

വർഗ്ഗം:മത്സ്യബന്ധനോപകരണങ്ങൾ
ഇസ്‌ലാമിക വിജ്ഞാനകോശം

ഇസ്‌ലാമികമായ വിഷയങ്ങളെ പറ്റിയുള്ള വിജ്ഞാനകോശങ്ങളെ പൊതുവെ ഇസ്‌ലാമിക വിജ്ഞാനകോശം എന്നറിയപ്പെടുന്നു. 
## ഇംഗ്ലീഷിൽ
### എൻസൈക്ലോപീഡിയ ഓഫ് ഇസ്‌ലാം

ബ്രിൽ പ്രസിദ്ധീകരിച്ച വിജ്ഞാനകോശമായ *എൻസൈക്ലോപീഡിയ ഓഫ് ഇസ്‌ലാം* ഇസ്‌ലാമിക വിജ്ഞാനത്തിന്റെ ഒരു ആധികാരിക ചരിത്രമായി അറിയപ്പെടുന്നു. 1913-1938 കാലയളവിലാണ് ആദ്യപതിപ്പ് പുറത്തിറങ്ങിയത്. 1954-2005 കാലയളവിൽ രണ്ടാം പതിപ്പ് പുറത്തിറങ്ങി. മൂന്നാം പതിപ്പിന്റെ പ്രസിദ്ധീകരണം 2007-ൽ ആരംഭിച്ചു.
### എൻസൈക്ലോപീഡിയ ഇസ്‌ലാമിക്ക
ബ്രിൽ പ്രസിദ്ധീകരിച്ച വിജ്ഞാനകോശമായ *എൻസൈക്ലോപീഡിയ ഇസ്‌ലാമിക്ക* ഇറാനിയൻ-ഇസ്‌ലാമിക വിഷയങ്ങളെക്കുറിച്ചുള്ള ഒരു വിജ്ഞാനകോശമാണ്.

## മലയാളത്തിൽ
### ഇസ്‌ലാമിക വിജ്ഞാനകോശം (ഐ.പി.എച്ച്)

കേരളത്തിലെ ഇസ്‌ലാമിക് പബ്ലിഷിങ് ഹൗസ് പ്രസിദ്ധീകരിക്കുന്ന വിജ്ഞാനകോശം 1995-ൽ പ്രസിദ്ധീകരണമാരംഭിച്ചു. നിലവിൽ 12 വാള്യങ്ങൾ പുറത്തിറങ്ങി.

## അവലംബം

വർഗ്ഗം:ഇസ്ലാമിക ചരിത്രം
കോർണേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **കോർണേസീ** (Cornaceae). കോർണേസീ സസ്യകുടുംബത്തെ ഡോഗ് -വുഡ് ഫാമിലി (dogwood family) എന്നും വിളിക്കാറുണ്ട്. 10 ജീനസ്സുകളിലായി ഏകദേശം 110 സ്പീഷിസുകളുള്ള ഈ സസ്യകുടുംബത്തിൽ ചെടികളും, മരങ്ങളും, വൃക്ഷങ്ങളും ഉൾപ്പെടുന്നു.

## സവിശേഷതകൾ
ഇവയുടെ ഇലകൾ ഞോട്ടോടുകൂടിയ ലഘുപത്രങ്ങളും തണ്ടിൽ അഭിന്യാസത്തിൽ‍ (opposite phyllotaxis) ക്രമീകരിക്കപ്പെട്ടതും, സിരാവിന്യാസം ജാലികാസിരാവിന്യാസത്തോടു കൂടിയവയും ആണ്. സദാപച്ചയായ ഇവയുടെ ഇലകൾക്ക് ഉപപർണ്ണങ്ങൾ ഉണ്ടാകാറില്ല. ദ്വിലിംഗ സ്വഭാവത്തോടു കൂടിയവ  ഇവയുടെ പൂക്കൾ പൂങ്കുലകളായാണ് വിന്യസിച്ചിരിക്കുന്നത്. സാധാരണ ചെറിയപൂക്കളാണിവയ്ക്കുള്ളത്. ചില സ്പീഷിസുകളിൽ പൂങ്കുലയ്ക്ക് ചുറ്റും വലിയ, ദളങ്ങൾക്ക് സമാനമായ വെളുത്ത നിറത്തോടുകൂടിയ സഹപത്രങ്ങൾ കാണപ്പെടുന്നു. പൂക്കൾ പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy)പാലിക്കുന്നവയാണ്. ഇവയ്ക്ക് സാധാരണയായി അണ്ഡാശയത്തിനു മുകളിലായി വിന്യസിച്ചിരിക്കുന്ന 4 ദളങ്ങളും 4 വിദളങ്ങളുമാണുള്ളത്. ഇവയുടെ കേസരപുടത്തിൽ ഒരേ വലിപ്പത്തിലുള്ള 4-15 കേസരങ്ങളാണുള്ളത്. മിക്ക സ്പീഷിസുകളിലും 2 ജനിപർണ്ണങ്ങൾ (carpel) കൂടിച്ചേർന്നതാണ് ജനിപുടം (gynoecium).  വിരളം ചില സ്പീഷിസുകളിൽ 1, 3, 4 പൂഷ്പജനികൾ കൂടിച്ചേർന്നാണ് ജനിപുടം ഉണ്ടാകുന്നത്. ഇവയ്ക്ക്  4 അറകളോടുകൂടിയ ഉയർന്ന അണ്ഡാശയങ്ങളാണുള്ളത്. ഇവയുടെ പഴങ്ങൾ അകത്തു ഒരു വിത്തോടുകൂടിയ മാംസളമായതാണ്.
ചില സ്പീഷിസുകൾ ഔഷധ ഗുണമുള്ളവയാണ് (ഉദാ. അങ്കോലം)

## ജീനസ്സുകൾ
*Alangium	
*Camptotheca	
*Chamaepericlymenum
*Cornus
*Davidia	
*Diplopanax	
*Mastixia	
*Nyssa
*Swida
*Toricellia
## ചിത്രശാല

File:Alangium salvifolium 11.JPG|അങ്കോലം, തൃശ്ശൂരിൽ
image: Mastixia arborea 02.JPG|മട്ടിപ്പാൽ


## അവലംബം

## പുറത്തേക്കുള്ള കണ്ണികൾ
* Cornaceae on the Angiosperm Phylogeny Website of the Missouri Botanical Garden

വർഗ്ഗം:സസ്യകുടുംബങ്ങൾ
ഗോവയിലെ മുസ്ലീങ്ങൾ

ഇന്ത്യയുടെ പടിഞ്ഞാറ് ഭാഗത്ത് സ്ഥിതി ചെയ്യുന്ന ഗോവയിലെ ന്യൂനപക്ഷ വിഭാഗമാണ് മുസ് ലിങ്ങൾ.
ഗോവയിലെ സ്വദേശികൾക്ക് പുറമെ കർണ്ണാടകയിൽ നിന്നും ഗോവയിലേക്ക് കുടിയേറിയവരും ഇക്കൂട്ടത്തിലുണ്ട്.മൊയിർ എന്നാണവരെ പൊതുവെ വിളിക്കപ്പെടാറുള്ളത്.
. *പോർച്ചുഗീസ് പദമായ മൂർസിൽ നിന്നുമാണ് മൊയിർ എന്ന പദം ഉരുത്തിരിഞ്ഞുവന്നത്. [[മൗറിത്താനിയ|മൗറിത്താനിയയിലെ]] മുസ്ലിങ്ങളുമായുള്ള സ്പാനിയാർഡിസിൻറെ ബന്ധങ്ങളിലൂടെയാണ് മൊർസ് പദം രൂപപ്പെട്ടത്. *

## Notes

## അവലംബം

വർഗ്ഗം:കൊങ്കണി
വർഗ്ഗം:ഗോവയിലെ ജനവിഭാഗങ്ങൾ
വെൽഹാം ഗേൾസ് സ്കൂൾ

ഇന്ത്യയിലെ ഡെറാഡൂണിൽ ഹിമാലയൻ താഴ്വരയോട് ചേർന്ന് പെൺകുട്ടികൾക്ക് മാത്രമായുള്ള ഒരു പരമ്പരാഗത ബോർഡിംഗ് സ്കൂൾ ആണ് **വെൽഹാം ഗേൾസ് സ്കൂൾ**. വെൽഹാം ഗേൾസ് ഹൈസ്കൂൾ എന്നായിരുന്നു പഴയ പേര്. 1957 ലാണ് ഇത് സ്ഥാപിക്കപ്പെട്ടത്.  2013 ലെ ഇന്ത്യൻ സ്കൂൾ സർടിഫിക്കേറ്റ് പരീക്ഷയിൽ രാജ്യത്തെ ഏറ്റവും ഗുണമേനമ്മയുള്ള സ്കൂളുകളിലൊന്നായി ഇത് പ്രവർത്തിച്ചു..

## പ്രശസ്തരായ പൂർവ വിദ്യാർഥികൾ
* ബൃന്ദ കാരാട്ട് (CPI(M)) 
* സുഭാഷിണി അലി (AIDWA)
* നീര യാദവ് , വിരമിച്ച ഐഎഎസ് ഓഫീസർ  
* കരീന കപൂർ , നടി 
* മധു ട്രിഹാൻ , പത്രപ്രവർത്തകൻ 
* ടൽവീൻ സിംങ് , പത്രപ്രവർത്തകൻ 
* രാധിക റോയ് , ബൃന്ദ കാരാട്ടിൻറെ സഹോദരി & എൻഡിടിവിയുടെ സഹ സ്ഥാപക
* ദീപ മേത്ത , ചലചിത്ര സംവിധായകൻ 
* ലൈല ത്യാബ്ജി (b. 1947) സഹ-സ്ഥാപകൻ ദസ്തകർ 

## അവലംബം

വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങൾ
സ്വാതന്ത്ര്യസമരവുമായി ബന്ധപ്പെട്ട ഗ്രന്ഥങ്ങൾ

**സ്വാതന്ത്ര്യസമരവുമായി ബന്ധപ്പെട്ട ഗ്രന്ഥങ്ങൾ**

വർഗ്ഗം:മലയാളപുസ്തകങ്ങളുടെ പട്ടിക
മലയാള നാടകപുസ്തകങ്ങളുടെ പട്ടിക

**മലയാള നാടകപുസ്തകങ്ങളുടെ പട്ടിക**
ജ്ജ് നല്ലൊരു മൻസനാകാൻ നോക്ക്

വർഗ്ഗം:മലയാളപുസ്തകങ്ങളുടെ പട്ടിക
ഇലിയോകാർപ്പേസീ

രുദ്രാക്ഷം അടങ്ങുന്ന സസ്യകുടുംബമാണ് **ഇലിയോകാർപ്പേസീ (Elaeocarpaceae)**. 12 ജനുസുകളിലായി ഏതാണ്ട് 605 സ്പീഷിസുകൾ മരങ്ങളും കുറ്റിച്ചെടികളും ഉള്ള സപുഷ്പിസസ്യങ്ങളിലെ ഒരു സസ്യകുടുംബമാണിത്. 350 -ഓളം സ്പീഷിസുകൾ ഉള്ള ഇലിയോകാർപ്പസും 150 സ്പീഷിസുകൾ ഉള്ള സ്ലൊവാന്യയും ആണ് എണ്ണത്തിൽ കൂടുതലുള്ള ജനുസുകൾ. മിക്കവാറും ഉഷണമേഖലയിലും മിതോഷ്ണമേഖലയിലും കാണുന്ന ഇവയിലെ മിക്ക അംഗങ്ങളും നിത്യഹരിതമാണ്. മഡഗാസ്കർ, തെക്ക്-കിഴക്ക് ഏഷ്യ, ആസ്ത്രേലിയ, ന്യൂസിലാന്റ്, വെസ്റ്റ് ഇൻഡീസ്, തെക്കെ അമേരിക്ക എന്നിവിടങ്ങളിലെല്ലാം ഇവയിലെ സസ്യങ്ങളെ കാണാറുണ്ട്.

## കേരളത്തിൽ
രുദ്രാക്ഷം,
കാരമാവ്,
ഭദ്രാക്ഷം,
ചോളരുദ്രാക്ഷം,
കൽരുദ്രാക്ഷം,
തമരി,
വറളി എന്നിവയെല്ലാം ഈ കുടുംബത്തിലെ കേരളത്തിൽ കാണുന്ന മരങ്ങളാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:ഇലിയോകാർപ്പേസീ
അമീബ (ചലച്ചിത്രം)

മനോജ് കാന കഥയെഴുതി സംവിധാനം ചെയ്ത ഒരു മലയാളചലച്ചിത്രമാണ് **അമീബ**. കാസർഗോട്ടെ എൻഡോസൾഫാൻ ദുരിതബാധിതരുടെ പ്രശ്നം ചർച്ച ചെയ്യുന്ന ചിത്രത്തിൽ അനുമോൾ, ഇന്ദ്രൻസ്, ആത്മീയ രാജൻ, അനീഷ് ജി. മേനോൻ, അനൂപ് ചന്ദ്രൻ, സി.കെ. ബാബു എന്നിവർ അഭിനയിക്കുന്നു. ചിത്രത്തിന്റെ ചെലവ് 55 ലക്ഷം രൂപയാണ്. പൊതുജനങ്ങളിൽ നിന്നുള്ള പണം സ്വീകരിച്ച് 'നേര്' സാംസ്‌കാരികവേദിയാണ് ഈ ചിത്രം നിർമിച്ചത്. എൻഡോസൾഫാൻ ബാധിതരായ രണ്ടുപേർ സിനിമയിൽ പ്രധാന കഥാപാത്രങ്ങളെ അവതരിപ്പിക്കുന്നുണ്ട്.

## സാങ്കേതികപ്രവർത്തകർ
*കഥ, തിരക്കഥ, സംഭാഷണം, സംവിധാനം: മനോജ് കാന
*നിർമ്മാണം: പ്രിയേഷ്‌ കുമാർ പി.കെ. 
*ഛായാഗ്രഹണം: കെ.ജി. ജയൻ, 
*എഡിറ്റിംഗ്‌: മനോജ്‌ കണ്ണോത്ത്‌, 
*പ്രൊഡക്ഷൻ കൺട്രോളർ: ഹരി വെഞ്ഞാറമ്മൂട്‌, 
*പി.ആർ.ഒ. അജയ്‌ തുണ്ടത്തിൽ, 
*കല: സന്തോഷ്‌ രാമൻ, 
*ചമയം: പട്ടണം റഷീദ്, മനോജ്‌ നഗരൂർ, 
*വസ്‌ത്രാലങ്കാരം: അശോകൻ ആലപ്പുഴ
*ഗാനരചന: ബാലചന്ദ്രൻ തെക്കന്മാർ, 
*സംഗീതം: ചന്ദ്രൻ വേയാട്ടുമ്മൽ
*ആലാപനം: ഹരിത ഹരീഷ്‌, 
*പശ്‌ചാത്തലസംഗീതം: ശ്രീവൽസൻ ജെ. മേനോൻ, 
*സ്‌റ്റിൽസ്‌: പ്രമോദ്‌ മേപ്പയൂർ, 
* ശബ്‌ദമിശ്രണം: ഹരികുമാർ എൻ., 
* സംവിധാന സഹായികൾ: ഉമേഷ്‌ അംബുജേന്ദ്രൻ, സത്യനേശൻ, ഷാബു ടി.കെ., സെബാസ്‌റ്റ്യൻ ലെയ്‌സർ, 
* ഫിനാൻസ്‌ കൺട്രോളർ: ജിനു തോയാക്കരൻ.

## അവലംബം


വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
ഗാണ്ഡീവം

അർജുനന്റെ വില്ലാണ് **ഗാണ്ഡീവം**.

## ഐതിഹ്യം
ധർമത്തിൻ്റെ രക്ഷക്കായി ബ്രഹ്മാവ്‌ നിർമ്മിച്ച ഈ വില്ല് പ്രജാപതിക്കും, പ്രജാപതിയിൽ നിന്നും ഇന്ദ്രനും സിദ്ധിച്ചു. ഇന്ദ്രനിൽ നിന്നും ചന്ദ്രനും, ചന്ദ്രനിൽ നിന്നും വരുണനും ലഭിച്ചു.

ഖാണ്ഡവവനദാഹം നടത്താൻ അഗ്നിദേവൻ അർജ്ജുനനെയും കൃഷ്ണനെയും സമീപിച്ച് സഹായം ചോദിക്കുകയും, അവർ സഹായം ചെയ്യാമെന്ന് ഉറപ്പുകൊടുക്കുകയും ചെയ്തു.അതിനുവേണ്ടി 
തൻ്റെ ശക്തിക്കൊത്ത ഒരു ധനുസ്സ് നൽകണമെന്ന അർജ്ജുനൻ്റെ ആവശ്യമനുസരിച്ച് അഗ്നിദേവൻ വരുണനിൽ നിന്നും ഗാണ്ഠീവവും അമ്പൊടുങ്ങാത്ത രണ്ട് ആവനാഴികളും വാങ്ങി അർജ്ജുനന് സമ്മാനിക്കുന്നു.അങ്ങനെയാണ് അർജ്ജുനന് ഈ വില്ല് കരാഗതമാകുന്നത്.

അസാമാന്യ വലിപ്പവും,ഒരു ലക്ഷം വില്ലുകളുടെ ശക്തിയും,108 ഞാണുകളുമുളള ഗാണ്ഠീവം അർജുനനെപ്പോലെ അതീവശക്തനായ ഒരു വില്ലാളിക്കല്ലാതെ എടുത്തുയർത്താനോ,വലിച്ച് കെട്ടാനോ, കുലച്ച് അസ്ത്രമയക്കാനോ സാധിക്കുമായിരുന്നില്ല. ഗാണ്ഠീവത്തിൽനിന്ന് ഉയരുന്ന ഞാണൊലി തന്നെ യുദ്ധഭൂമി പ്രകമ്പനം കൊള്ളിക്കാനും, ശത്രുക്കളെ ഭയപ്പെടുത്താനും പോന്നതായിരുന്നു.
എതിരാളികൾക്ക് നശിപ്പിക്കാനാവാത്ത ഈ വില്ല് അത് ഉപയോഗിച്ച് യുദ്ധം ചെയ്യുന്നവർക്ക് ഇപ്പോഴും വിജയം ഉറപ്പ് വരുത്തുന്നതും, ആത്മവിശ്വാസം കൂട്ടുന്നതുമായിരുന്നു.

കുരുക്ഷേത്രയുദ്ധത്തിലും,വിരാടയുദ്ധത്തിലും, നിവാതകവച-കാലകേയ യുദ്ധങ്ങളിലും രാജസൂയത്തിലും അശ്വമേധത്തിലും നടത്തിയ ദിഗ്വിജയങ്ങളിലും അർജ്ജുനൻ  ഗാണ്ഡീവം ഉപയോഗിച്ചാണ് ശത്രുക്കളെ നിഗ്രഹിച്ചതും, പരാജയപ്പെടുത്തിയതും.
കുരുക്ഷേത്രത്തിൽ അശ്വത്ഥാമാവ് അർജുനനുമായി യുദ്ധം ചെയ്ത് ഗാണ്ഡീവത്തിൻ്റെ ഒരു ഞാൺ മുറിക്കുകയും,ഇത്തരമൊരു അൽഭുതകരമായ പ്രവർത്തി ചെയ്തതിന് അശ്വത്ഥാമാവിനെ അർജ്ജുനനടക്കം എല്ലാവരും അഭിനന്ദിക്കുകയും ചെയ്യുന്നുണ്ട്.

ശ്രീകൃഷ്ണൻ്റെ സ്വർഗ്ഗാരോഹണത്തിൻ്റെ  ശേഷം യാദവസ്ത്രീകളുമായി ഹസ്തിനപുരിയിലേക്ക് പോയ അർജ്ജുനനെ മാർഗമധ്യേ ദസ്യുക്കൾ അക്രമിക്കുകയും ഗാണ്ഠീവം ഉപയോഗിക്കാൻ അർജ്ജുനൻ പ്രയാസപ്പെടുകയും,ദിവ്യാസ്ത്രങ്ങൾ മറന്നുപോവുകയും ചെയ്തു.അമ്പ് ഒടുങ്ങാത്ത ആവനാഴിയും അമ്പ് ഒടുങ്ങിയതായി കാണപ്പെട്ടു.അതോടെ തൻ്റെ തോൽവിയിൽ ദുഃഖിതനായി ശസ്ത്രവിദ്യ ഉപേക്ഷിച്ച അർജ്ജുനൻ
ശ്രീകൃഷ്ണൻ്റെ അന്ത്യത്തോടെ തങ്ങളുടെ കാലം കഴിഞ്ഞു എന്ന് മനസ്സിലാക്കി തൻ്റെ സഹോദരങ്ങളോടും ഭാര്യയായ പഞ്ചാലിയോടുമൊപ്പം  മഹാപ്രസ്ഥാനം ചെയ്യാൻ പുറപ്പെടുന്നു.
അപ്പോഴും ഗാണ്ഡീവവും ആവനാഴിയും കയ്യിൽ കരുതുന്ന അർജ്ജുനൻ്റെ മുന്നിൽ അഗ്നിദേവൻ പ്രത്യക്ഷപ്പെട്ട് അർജ്ജുനന് അവകൊണ്ടുള്ള ഉപയോഗം കഴിഞ്ഞുവെന്ന് അറിയിക്കുകയും,തിരികെ അവ വരുണന് കൊടുക്കാൻ ആവശ്യപ്പെടുകയും ചെയ്യുന്നു.
അതോടെ അർജ്ജുനൻ ആവനാഴിയോടൊപ്പം ഗാണ്ഡീവവും സമുദ്രത്തിൽ ഉപേക്ഷിക്കുകയും, അവ തിരിച്ച് വരുണൻ്റെ പക്കൽ വന്നുചേരുകയും ചെയ്യുന്നു.

## അവലംബം
 
വിഭാഗം:ഹൈന്ദവം

വർഗ്ഗം : മഹാഭാരതത്തിലെ വിശിഷ്ടായുധങ്ങൾ
അങ്കശപുരി

**അങ്കശപുരി** മലേഷ്യയുടെ വാർത്താവിനിമയ മന്ത്രാലയത്തിന്റെ ആസ്ഥാനമാണ്. മലേഷ്യയുടെ ദേശീയ റേഡിയോയുടെയും ടെലിവിഷന്റെയും അസ്ഥാനവും ഇതുതന്നെ.
## ചരിത്രം
### അങ്കശപുരിക്കു മുൻപുള്ള കാലയളവ് (1946-1968)
#### റേഡിയോ
RTM എന്നറിയപ്പെടുന്ന മലേഷ്യൻ റേഡിയോ ടെലിവിഷൻ റേഡിയോ മലയ എന്ന പേരിൽ സിംഗപ്പൂരിൽ ആണു തുടങ്ങിയത്.1957 ആഗസ്റ്റ് 31നാണ് യു കെയിൽനിന്ന് സ്വാതന്ത്ര്യം ലഭിച്ചത്. 

മലേഷ്യയിൽ നിന്നും സിംഗപ്പൂർ വേർതിരിഞ്ഞപ്പോൾ ആർ. റ്റി. എം. രണ്ടായി പിളർന്നു. സിംഗപ്പേരിലുള്ള സ്റ്റേഷൻ റേഡിയോ സിംഗപുര എന്നും മലേഷ്യയുടെ തലസ്ഥാനമായ കോലാലമ്പൂരിൽ സ്ഥാപിച്ച മലേഷ്യയുടെ സ്റ്റേഷൻ റേഡിയോ മലയ എന്ന പേരിലും അറിയപ്പെട്ടു. 1959 ജനുവരി ഒന്നിനു റേഡിയോ മലയ പ്രക്ഷേപണം തൂടങ്ങി. 

1963 ഫെബ്രുവരി 15നു സ്വര മലേഷ്യ എന്ന പേരിൽ ഔദ്യോഗികമായി ഉദ്ഘാടനം ചെയ്യപ്പെട്ടു. 3 ഭാഷകളിൽ ഇവിടെനിന്നും പ്രക്ഷേപണം ചെയ്തിരുന്നു: ഇംഗ്ലിഷ്, ചൈനീസ്, ഇന്തോനേഷ്യൻ.

#### ടെലിവിഷൻ
ജലാൻ അപാങ് എന്നസ്ഥലത്താണ് ടെലിവിഷൻ പ്രക്ഷേപണം തുടങ്ങിയത്. 1963 ഡിസംബർ 31നു.
### അംഗാസപുരി 1968-ഇന്നുവരെ
1966 ജനുവരി ഒന്നിനായിരുന്നു ഇതിന്റെ സ്ഥാപനപ്രവർത്തനങ്ങൾ സമാരംഭിച്ചത്. തുടർന്ന് 1968ൽ ഇതു പൂർത്തിയാക്കി. പ്രവർത്തനസജ്ജമാക്കി. 

ഉദ്ഘാടനശേഷം റേഡിയോയും ടെലിവിഷനും ഒന്നായി പ്രവർത്തനമാരംഭിച്ചു.

വർഗ്ഗം:മലേഷ്യ
രാധിക റോയ്

ഇന്ത്യൻ പത്രപ്രവർത്തകയായ **രാധിക റോയ്** ഇന്ത്യൻ എക്സ്പ്രസ്സിലും ഇന്ത്യാടുഡേയിലും പ്രവർത്തിച്ചിട്ടുണ്ട്. 1988ൽ പ്രണോയ് റോയിയുമായി ചേർന്ന് എൻഡിടിവി സ്ഥാപിച്ചു.  പ്രണോയ് റോയ് ആണ് ജീവിതപങ്കാളി. മകൾ താര റോയ്. രാജ്യസഭ അംഗവും സിപിഐ(എം ) പ്രവർത്തകയുമായ ബൃന്ദ കാരാട്ട് സഹോദരിയാണ്.  എൻഡിടിവിയുടെ സ്ഥാപകനും എക്സിക്യൂട്ടീവ് കോ-ചെയർപേഴ്‌സനുമാണ്. 1998 നും 2011 നും ഇടയിൽ കമ്പനിയുടെ മാനേജിംഗ് ഡയറക്ടറായിരുന്നു അവർ. ഒരു വാർത്താ പ്രൊഡക്ഷൻ ഹൗസായി ആരംഭിച്ച കമ്പനി ഇന്ത്യയിലെ ആദ്യത്തെ സ്വതന്ത്ര വാർത്താ പ്രക്ഷേപകയായി മാറി. ദി ഇന്ത്യൻ എക്സ്പ്രസിൽ പത്രപ്രവർത്തനത്തിൽ തന്റെ കരിയർ ആരംഭിച്ച റോയ് എൻഡിടിവിയുടെ സ്ഥാപകയാകുന്നതിനുമുമ്പ് ഇന്ത്യ ടുഡേ മാസികയിൽ കുറച്ചുകാലം ജോലി ചെയ്തു.
## ആദ്യകാല ജീവിതം
ഇന്ത്യ വിഭജന സമയത്ത് നഗരത്തിലേക്ക് കുടിയേറിയ ബംഗാളി എഞ്ചിനീയറായ സൂരജ് ലാൽ ദാസിന്റെ മകളായി 5/1B ബെൽവെദ്രെ റോഡിൽ വെസ്റ്റ് ബംഗാളിലെ കൽക്കട്ടയിലാണ് രാധിക 1949 മേയ് 7 ന് ജനിച്ചത്.  1960 കളിൽ, ഉത്തർപ്രദേശിലെ ഡെറാഡൂണിലെ വെൽഹാം ഗേൾസ് ബോർഡിംഗ് സ്കൂളിൽ പഠിക്കാൻ രാധികയെ അയച്ചു. കൗമാരപ്രായത്തിൽ പ്രണയി റോയിയെ രാധിക കണ്ടുമുട്ടി. ഡെറാഡൂണിലെ ആൺകുട്ടികളുടെ ബോർഡിംഗ് സ്കൂളായ ദി ഡൂൺ സ്കൂളിലേക്ക് പഠനത്തിനായെത്തിയ കൊൽക്കത്തക്കാരനാണ് പ്രണോയ്.   രാധികയും പ്രണോയിയും ഉന്നത വിദ്യാഭ്യാസത്തിനായി യുണൈറ്റഡ് കിംഗ്ഡത്തിലെ ലണ്ടനിലേക്ക് മാറി. അവിടെ അവർ വിവാഹം കഴിക്കുകയും പിന്നീട് ഇന്ത്യയിലേക്ക് മടങ്ങുകയും ഡൽഹിയിൽ സ്ഥിരതാമസമാക്കുകയും ചെയ്തു.  ലണ്ടനിൽ, അവർ ഓൾഡ്രി ഫ്ലെമിംഗ് സ്കൂളിൽ പഠിക്കുകയും യോഗ്യതയുള്ള ഒരു സ്പീച്ച് പാത്തോളജിസ്റ്റ് ആയിത്തീരുകയും ചെയ്തു.  ഡൽഹി യൂണിവേഴ്സിറ്റിയിലെ മിറാൻഡ ഹൗസിൽ നിന്ന് അവർ ഇംഗ്ലീഷ് സാഹിത്യത്തിൽ ബിരുദവും നേടി.  
## അവലംബം

വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:1949-ൽ ജനിച്ചവർ